Omnivoru

Omnivoru

Omnivoru (mill-Latin: "omne" - omni- li tfisser kollox u "vorare" - -ivoru li tfisser taħtaf u tibla l-ikel) hija definita bħala speċi ta' organiżmu li huwa wikkiel ġeneralizzat, mingħajr 'l ebda speċjalizzazjoni partikolari lejn dieta karnivora jew erbivora u kapaċi jiekol kemm il-laħamprotejina ta' l-annimal kif ukoll il-ħxejjex.

Is-snien ta' l-annimali omnivori huma anqas speċjalizzati minn dawk ta' l-annimali karnivori jew erbivori.

Din hija distinzjoni importanti, għaliex dawn is-snien jagħtu l-opportunità u l-kapaċità lill-annimali omnivori biex b'l-istess effiċjenza jitħnu l-ħxejjex u jċarrtu l-laħam.

Dan huwa possibli b' taħlita ta' snien differenti, dawk ċatti għat-tħin tal-pjanti u dawk illimati u bil-ponta biex itaqqbu u jċarrtu l-laħam.

L-istruttura tax-xedaq ta' ħalq il-bniedem huwa eżempju ċar, fejn l-inċisivi u l-kanini qegħdin biex jigdmu u jaqtgħu, waqt li d-dras qegħdin biex jitħnu u jgħaġnu.

L-annimali omnivori kollha jissejħu u jiġu definiti bħala Eterotrofi.


Karnivoru

Karnivoru

Karnivoru (mil-Latin "carne" - karni li tfisser laħam u "vorare" - -voru li tfisser taħtaf u tibla l-ikel), huwa definit bħala annimal b' dieta li tikkonsisti primarjament jew esklużivament mill-laħam kemm ta' annimali ħajjin kif ukoll mejtin.

Annimali li jieklu esklużivament laħam jissejħu karnivori obligati.

Il-kelma Karnivoru xi drabi tirreferi għall-mammiferi tal-ordni Carnivora, imma din tista' tkun kawża ta' konfużżjoni.

Għalkemm ħafna Carnivora jaqblu sewwa ma' din id-definizzjoni għax jieklu l-laħam esklużivament, dan mhux veru ghal kollha.

Pereżempju l-ors huwa ta' membru ta' l-ordni Carnivora imma mhux karnivoru fis-sens ta' dieta.

Il-karnivori bħall-erbivori hemm minnhom speċjalizzati per eżempju dawk li jieklu primarjament jew esklużivament insetti, jissejħu insettivori, u dawk li jieklu primarjament jew esklużivament ħut u dawn jissejħu pixxivori.

Hemm ukoll kemm il-ġeneru ta' ftit mijiet ta' speċi ta' pjanti karnivori.

Il-maġġoranza ta' dawn huma primarjament tal-ispeċjalizzazjoni ta' karnivoriżmu insettivori.

Fost il-karatteristiċi li soltu nassoċjaw mal-karnivori hemm l-organi li jgħinu il-qbid u l-iżlugar tal-preda (is-snin u d-dwiefer jservu għal dan l-iskop f'ħafna speċi ta' annimali vertebrati) u li huma kaċċaturi.

Fil-fatt niżbaljaw jekk naħsbu hekk għax uħud mil-karnivori ma jaqbdux annimali ħajjin imma huma nekrofaġi jiġifieri jieklu annimali diġà maqtula (għalkemm il-biċċa l-kbira tal-karnivori kaċċaturi jieklu wkoll annimali mejtin jekk ikollhom iċ-ċans).

Il-Karnivori obbligati huma annimali li jikkonsmaw il-laħam biss.

Jista' jkun li dawn jieklu prodotti oħra wkoll, l-iżjed prodotti li ġejjin mill-annimali bħall-ġobon u l-mudullun jew sustanzi ħelwin bħall-għasel, iżda peress li dawn mhumiex essenzjali, ma jikkunsmahomx regolarment.

Il-karnivori obligati mhumiex mgħammra fiżikament, b'diġestjoni effiċjenti għall-pjanti, infatti x'uħud mill-mammiferi karnivori jieklu l-ħxejjex biss bħala emetiċi.

Fil-biċċa l-kbira tal-każi, xi materjal tal-pjanti huwa essenzjali għal dieta adekwata, partikolarment għall-minerali, vitamini u fibra.

Ħafna mill-karnivori salvaġġi jieħdu biżżejjed minn dawn mis-sistema tad-diġestjoni tal-annimali li jieklu.

Minnbarra hekk, ħafna speċi ta' karnivori jieklu id-demel tal-annimali erbivori, preżumibbilment biex jakkwistaw nutrijenti essenzjali neqsin mid-dieta tagħhom, li ma jistgħux jakkwistaw b'mod ieħor, peress li s-snien u s-sistema tad-diġestjoni, iddum biex tipproċessa l-pjanti.


Ħaż-Żebbuġ

Ħaż-Żebbuġ

Ħaż-Żebbuġ huwa raħal Malti li jaf l-isem tiegħu mill-bosta sigar taż-żebbuġ li f'dak iż-żmien kienu jinsabu f'dawk l-akwati.

Ħaż-Żebbuġ nħoloq fl-1380 nbniet knisja Parrokjali iddedikata lil San Filep, mħallsa minn ċertu Filippo de Catania - mgħaruf aħjar bħala Filippu l-Kataniż.

Il-bini ta' din il-Knisja għaqqdet it-tlett rħula ta' Ħal-Dwin, Ħal-Muxi u Ħal-Mula f'raħal wiehed Casal Zebugi.

Filwaqt li fl-1777 il-Gran Mastru de Rohan għamilha belt bit-titlu ta' Citta' Rohan.

F'Diċembru 2005 kienu joqogħdu 11,042 ruħ ġo fih.

Magħruf għan-numru kbir ta' patrijotti Maltin li ħarġu minn hawn, fosthom Dun Karm Psaila, Dun Mikiel Xerri, Mikiel Anton Vassalli u Frans Sammut.

U ta' Artisti bħal Lazzaro Pisani, Alfred Chircop, u Antonio Sciortino.

Persunagg iehor li ghamel isem huwa il-player tas- snooker Pawlu Mifsud li kien sar champion tad-dinja tal Amateur.

He was twice World Amateur champion, in 1985 and 1986, defeating Dilwyn John 11–6 in the former and Kerry Jones 11–9 in the latter, and had reached the final in 1976, where he lost 1–11 to the rising Doug Mountjoy.


Insettivoru

Insettivoru

Insettivoru (mil-Latin "nsectum" - insetti li tfisser insett u "vorare" - -voru li tfisser taħtaf u tibla l-ikel), huwa definit bħala annimal b' dieta li tkun tikkonsisti primarjament jew esklużivament mill-insetti u annimali żgħar oħrajn (eżempju brimb u skorpjuni).

Annimali li jieklu primarjament jew esklużivament insetti, jissejħu insettivori obligati.

Il-kelma tirreferi ukoll għal mammiferi ta' l-ordni Insectivora (li llum il-ġurnata huwa maqsum f' bosta ordnijiet), li numru minnhom inzerta jiekol l-insetti iżda mhux kollha u bħal ma hemm ħafna speċi ta' l-ordni Carnivora li huma omnivori (u 2 minnhom il-panda ġgant u l-panda ż-żgħir jew il-panda l-aħmar huma erbivori), tant ieħor hemm membri tal-ordni Insectivora li ma jieklux insetti.

L-Insettivori bħal pixxivori huma annimali karnivori speċjalizzati u bħal ma' dawn ta' l-aħħar jispeċċjalizzaw fil-konsumazjoni primarja jew esklużiva tal-ħut, l-insettivori jispeċjalizzaw fil-konsumazjoni primarja jew esklużiva ta' l-insetti.

Hemm ukoll kemm il-ġeneru u ftit mijjiet ta' speċi ta' pjanti insettivori.

Dawn ġeneralment jikbru f' ħamrijja fqira minn nitroġenu u b' hekk biex ipattu għal dan in-nuqqas jikkunsmaw l-insetti.

Teknikament dawn mhumiex insettivori obligati, għax jistgħu jikkunsmaw, kull annimal żgħir li kapaċi jinqabbad fin-nassa tagħhom.

Fl-akbar speċi ta' pjanti insettivori instabu kemm il-darba roditturi u rettili żgħar.


Limnivoru

Limnivoru

Limnivoru (mil-Latin "limus" - limni li tfisser tajn u "vorare" - -voru li tfisser taħtaf u tibla l-ikel), huwa definit bħala annimal, b' dieta li tikkonsisti primarjament jew esklużivament minn materjal organiku ta' annimali jew veġetali li jinsab taħt forma ta' tajn jew detritus fil-qiegħ tax-xmajjar, għadajjar jew ibħra.

Il-Limnivori (ġeneralment speċi ta' ħut) huma detritivori b' dieta speċjalizzata li normalment għandhom bżonn jieklu il-ħin kollu għax għandhom stonku żgħir u msaren twal.


Mukivoru

Mukivoru

Mukivoru (mil-Latin "mucus" - muki li tfisser likwidi tal-pjanti u "vorare" - -voru li tfisser taħtaf u tibla l-ikel), huwa definit bħala annimal, b' dieta li tkun tikkonsisti primarjament jew esklużivament minn sustanzi organiċi bħal muku (""mucus"") u linfa jew likwidi tal-pjanti ("sap").Mukivoru huwa annimal, ġeneralment speċi ta' insett erbivoru, b' dieta speċjalizzata.

L-insetti fis-sottordni Auchenorrhyncha li jagħmlu parti mill-ordni Hemiptera għandhom ħalq modofikat u jirrifletti d- dieta speċjalizzata tagħhom.

Minnbarra l-pompa u l-muskoli li jaħdmu flimkien u li huma essenzjali biex jiġbdu l-ikel, għandhom parti li tissejjaħ ir-"rostrum" jew "labium" u din hija l-parti biex itaqqbu ġewwa l-pjanta, li mingħajrha ma jkunux jistgħu jilħqu t-tubi minn fejn ikunu għaddejjin il- likwidi jew il-linfa tal-pjanta.


Nektarivoru

Nektarivoru

Fiż-żooloġija, Nektarivoru (mil-Latin u l-Grieg: "nektar" - "nektari-" li tfisser xarba tal-Allat, u "vorare" - "-voru" li tfisser tibla u taħtaf l-ikel), ħafna drabi hija definita bħala kwalunkwe annimal li jiekol in-nektar (likwidu bl-livell għoli ta' zokkor) li jipproduċu l-pjanti tal-fjuri.

Din hija dieta erbivora speċjalizzata u dawn l-annimali normalment huma selettivi ħafna u jieklu minn ftit speċi biss ta' pjanti tal-fjuri u jagħżlu bir-reqq fjuri li għandhom livelli għolja ta' nutrijenti.

Il-biċċa l-kbira tal-annimali nektarivori huma insetti u għasafar, għalkemm ma' dawn hemm bosta speċi ta' friefet il-lejl speċjalment fil-Lbiċ tal-Istati Uniti u l-Messiku, kif ukoll il-mammiferu marsupjal tal-Awstralja, il-Possum tal-għasel u l-wiżgħat tal-ġeneru "Phesulma" fil-gżejjer tal-Mawrizji fl-Oċean Indjan.

It-terminu nektarivoru jew nektarivoru huwa ħafna anqas esklussiv mit-termini l-oħrajn bis-suffiss -voru, għax ħafna annimali kkunsidrati nektarivori jista' jkun il-każ li jkunu parzjalment insettivori wkoll.

Ħafna speċi huma ħallelin tan-nektar, għax ma jgħinux lill-pjanta fl-impollinazjoni iżda jikkunsmaw xorta in-nektar li tipproduċi.


Didelphimorphia

Didelphimorphia

Didelphimorphia hija ordni ta' mammiferi marsupjali, li tiġbor fiha l-opossumi tal-kontinent Amerikan (għalkemm ftit huma l-ispeċi b'distribuzzjoni fil-kontinent tal-Amerika ta' Fuq u l-biċċa l-kbira ta' dawn l-opossumi qegħdin mifruxin fil-kontinent tal-Amerika t'Isfel).

Din l-ordni qiegħda kklassifikata fil-klassi Mammalia, fis-sottoklassi Theria, fl-infraklassi Metatheria, fis-superordni Ameridelphia, u għandha familja waħda biss b'rappreżentanti ħajjin, id-Didelphidae b'żewġ sottofamilji (Caluromyinae u Didelphinae), b'bosta ġeneri u 'l fuq minn 95 speċi ħajja.

Din tal-aħħar m'hijiex klassifikazzjoni definittiva għaliex jiddependi skont ma' liema skema ta' klassifikazzjoni wieħed jimxi.

Hemm klassifikazzjonijiet li jaqsmu din l-ordni saħansitra f'4 familji separati (Caluromyidae, Didelphidae, Glironiidae u Marmosidae).

L-ordni Didelphimorphia mill-1993 sal-2006 kellha żieda ta' 'l fuq minn 54% aktar fin-numru tal-ispeċi: minn 63 speċi tela' għal madwar 98 speċi u din hija l-akbar u l-aktar żieda qawwija li kien hemm fin-numru ta' speċi fost l-ordnijiet kollha tal-klassi tal-mammiferi.

Id-Didelphimorphia flimkien mal-ordni Paucituberculata (l-opossumi bugdiedem), jiffurmaw is-superordni Ameridelphia (il-marsupjali tal-kontinenti Amerikani eskluż il-kolokolo).


Derorhynchidae

Derorhynchidae

Derorhynchidae hija familja ta' mammiferi estinti, eżattament l-opossumi jew mammiferi marsupjali qishom opossumi.

Din il-familja qiegħda klassifikata fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minnbarra l-kolokolo), fl-ordni Didelphimorphia u fis-superfamilja Didelphoidea ma' bosta familji oħra (in-numru ta' familji jiddependi mill-iskema ta' klassifikazzjoni li wieħed isegwi), kemm estinti kif ukoll ħajjin sal-llum).

Bħalissa il-familja Derorhynchidae tikkonsisti minn ftit speċi miġburin fiż-żewġ ġeneri "Derorhynchus" u "Minusculodelphis".

Uħud mill-ispeċi fossili f'din il-familja, instabu fuq il-gżira ta' Seymour, tal-Peninżula Antartika, fil-formazjoni "La Meseta" ta' l-Eocene Nofsani.


Didelphidae

Didelphidae

Didelphidae hija familja ta' mammiferi marsupjali, eżattament l-opossumi.

Din il-familja tikkonsisti minn bosta sottofamilji, tribujiet u ġeneri rappreżentati minn ħafna speċi ħajjin u fiha tiġbor kważi l-ispeċi kollha estanti tal-ordni Didelphimorphia.

Il-familja Didelphidae, mill-1993 sal-2006 kellha żieda ta' 'l fuq minn 52% aktar fin-numru tal-ispeċi; infatti minn 63 speċi tegħlet għal madwar 95 speċi u din hija mill-akbar u l-aktar żidiet li kien hemm, fost il-familji kollha, tal-klassi Mammalia.


Eobrasiliinae

Eobrasiliinae

Eobrasiliinae hija sottofamilja ta' mammiferi marsupjali estinti, eżattament l-opossumi tal-kontinenti Amerikani.

Din is-sottofamilja qiegħda klassifikata fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minnbarra l-kolokolo), fl-ordni Didelphimorphia, fis-superfamilja Didelphoidea, fil-familja Didelphidae ma' bosta sottofamilji oħra (Caluromyinae, Glironiinae u Didelphinae).

"(għal aktar informazzjoni ara l-artikli Opossum, Didelphimorphia jew Didelphidae)"


Caluromyinae

Caluromyinae

Caluromyinae hija sottofamilja (għalkemm f' uħud mill-iskemi ta' klassifikazjonijiet xjentifiċi din hija magħrufa bħala l-familja Caluromyidae) ta' mammiferi marsupjali, eżattament l-opossumi tal-kontinenti Amerikani.

Din is-sottofamilja qiegħda klassifikata fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minnbarra l-kolokolo), fl-ordni Didelphimorphia, fis-superfamilja Didelphoidea u fil-familja Didelphidae ma' bosta sottofamilji oħra (Eobrasiliinae, Glironiinae u Didelphinae) kemm estinti kif ukoll estanti.

Is-sottofamilja Caluromyinae bħalissa tiġbor f' hija 3 ġeneri u 2 minnhom "Caluromys" u "Caluromysiops", għadhom rappreżentati bi speċi ħajjin.


Thylamyini

Thylamyini

Thylamyini hija tribù ta' mammiferi marsupjali, eżattament l-opossumi tal-kontinenti Amerikani.

Din it-tribù qiegħda klassifikata fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minnbarra l-kolokolo), fl-ordni Didelphimorphia, fis-superfamilja Didelphoidea, fil-familja Didelphidae, fis-sottofamilja Didelphinae, ma' bosta tribù oħra (Monodelphini, Zygolestini, Metachirini u Didelphini).

It-tribù Thylamyini, tiġbor f' hija bosta ġeneri, rappreżentati kollha bi speċi ħajjin minnbarra il-ġeneru estint "Thylatheridium".


Marmosa

Marmosa

Marmosa huwa ġeneru ta' mammiferi marsupjali, eżattament l-opossumi tal-kontinenti Amerikani.

Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minnbarra l-kolokolo), fl-ordni Didelphimorphia, fis-superfamilja Didelphoidea, fil-familja Didelphidae, fis-sottofamilja Didelphinae u fit-tribù Monodelphini, mal-ġeneri "Micoureus", "Monodelphis" u "Tlacuatzin".

Il-ġeneru Marmosa jiġbor bosta speċi ħajjin, imqassmin f' 5 sottoġeneri, "Andersoni", "Lepida", "Mexicana", "Murina" u "Robinsoni".

L-ispeċi fis-sottoġeneru "Marmosa" (Gray, 1821) huma:

L-ispeċi fis-sottoġeneru "Micoureus" (Lesson, 1842) huma:


Gracilinanus

Gracilinanus

Gracilinanus huwa ġeneru ta' mammiferi marsupjali, eżattament l-opossumi tal-kontinenti Amerikani.

Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minnbarra l-kolokolo), fl-ordni Didelphimorphia, fis-superfamilja Didelphoidea, fil-familja Didelphidae, fis-sottofamilja Didelphinae u fit-tribù Thylamyini, mal-ġeneri "Cryptonanus", "Chacodelphys", "Lestodelphys", "Marmosops", "Thylamys" u "Thylatheridium".

Il-ġeneru Gracilinanus jiġbor fiħ 6 speċi ħajjin.

Dawn il-mammiferi marsupjali nattivi tal-kontinent tal-Amerika ta' isfel, qegħdin ikklassifikati fit-tribù Thylamyini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji).

Il-Gracilinanus huma marsupjali żgħar li normalment ma jaqbżux it-80 gramma fil-piż, b' ġisem bejn 7 u 14-il ċentimetru twil u b' denb bejn 9 u 16-il ċentimetru ieħor.

Dawn huma ta' abitudni notturna u l-quċċata ta' l-attivita tagħhom tintlaħaq bil-lejl, b' attivita minima ħafna matul il-ġurnata minħabba ċertu sensitivita li għandhom għad-dawl.

L-ispeċijiet kollha tal-ġeneru Gracilinanus' jippreferu jgħixu f' abitat ta' foresti subtropikali u tropiklai umdi kemm fil-muntanji kif ukoll f' artijiet baxxi.

Dawn il- mammiferi huma primarjament arborji jew siġrin (jgħixu fis-siġar), għalkemm jinżlu ma' l-art biex jieklu xi frott u jikkaċċaw.

Il-Gracilinanus huma mammiferi marsupjali omnivori u d-dieta prinċipali tagħhom tikkonsisti minn frott, insetti varji u annimali vertebrati u invertebrati żgħar oħrajn.

Dawn l-opossumi għandhom distribuzzjoni vasta fil-kontinent tal-Amerika ta' isfel u jinsabu mifruxin fl-Arġentina, Bolivja, Brażil, Gujana, Gujana Franċiża, Kolombja, Paragwaj, Peru, Surinam, Urugwaj u Venezwela.


Philander

Philander

Philander huwa ġeneru ta' mammiferi marsupjali.

Il-membri ta' dan il-ġeneru għandhom tikka kbira bajda fuq kull għajn u għalhekk mill-bogħod jidhru qishom għandhom erba' għajnejn.

Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minbarra l-kolokolo), fl-ordni Didelphimorphia, fis-superfamilja Didelphoidea, fil-familja Didelphidae, fis-sottofamilja Didelphinae u fit-tribù Didelphini, mal-ġeneri Didelphis, Hyperdidelphys, Lutreolina, Chironectes u Thylophorops.

Il-ġeneru Philander jiġbor fih seba' speċi ħajjin.


Derorhynchus

Derorhynchus

"Derorhynchus" huwa ġeneru ta' mammiferi estinti, eżattament l-opossumi jew mammiferi marsupjali qieshom opossumi.

Dan il-ġeneru qiegħed klassifikata fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minnbarra l-kolokolo), fl-ordni Didelphimorphia, fis-superfamilja Didelphoidea u fil-familja Derorhynchidae.

Il-ġeneru "Derorhynchus" huwa monotipiku u jiġbor fiħ speċi waħda biss estinta u flimkien mal-ġeneru "Minusculodelphis" jifforma il-familja kollha Derorhynchidae.

"(għal aktar informazzjoni ara l-artiklu Opossum jew Didelphimorphia)"


Opossum sufi ta' Derby

Opossum sufi ta' Derby

L-Opossum sufi ta' Derby, magħruf xjentifikament bħala "Caluromys derbianus", huwa mammiferu marsupjal tal-familja Didelphidae (didelfidu), fl-ordni Didelphimorphia (didelfimorfju), nattiv tal-kontinenti Amerikani b' firxa minn Nofsinhar tal-Messiku sa fit-Tramuntana tal-Ekwador.

Dan l-opossum sufi ġeneralment jippreferi jgħix f' abitat ta' foresti primarji (għalkemm jisab ukoll f' dawk sekondarji), kemm dawk dejjem ħodor kif ukoll dawk li jwaqqgħu l-weraq u mal-firxa vasta li għandu, huwa jinsab fi stat kemm minn dak ta' lokalment komuni, sa dak ta' mhux komuni f' inħawi oħra.

Bħal kull membru tal-ġeneru "Caluromys", l-Opossum sufi ta' Derby huwa annimal strettament siġri (jgħix fis-siġar), għandu il-kwozjent tal-enċefalizazzjoni (il-massa ċelebrali mmqabla fi proporzjon mal-massa tal-ġisem) ta' rata aktar għolja minn dik tal-opossumi l-oħrajn, botna iżgħar u denb twil u tqil ħafna f' aktar minn nofs it-tul kollu tiegħu.

L-Opossum sufi ta' Derby huwa annimal omnivoru u d-dieta tiegħu tikkonsisti minn frott, żrieragħ, weraq, ħxejjex rotob, insetti, annimali invertebrati żgħar u possibilment annimali mejta jew fi stat ta' dekompożizzjoni ukoll.

Dan l-opossum għandu distribuzzjoni ma' bosta pajjiżi fin-Nofsinhar tal-kontinent tal-Amerika ta' fuq , fl-Amerika ċentrali u fit-Tramuntana tal-kontinent tal-Amerika ta' isfel u jinsab fil-Beliże, Ekwador, Gwatemala, Ħonduras, Kolombja, Kosta Rika, Messiku, Nikaragwa u Panama.


Opossum sufi ta' widnejh kannella

Opossum sufi ta' widnejh kannella

L-Opossum sufi ta' widnejh kannella jew Opossum sufi tal-Ekwador jew Opossum sufi tal-Punent, magħruf xjentifikament bħala "Caluromys lanatus", huwa mammiferu marsupjal tal-familja Didelphidae (didelfidu), fl-ordni Didelphimorphia (didelfimorfju), nattiv tal-kontinent tal-Amerika ta' isfel.

Dan huwa speċi ta' opossum sufi li ġeneralment jippreferi jgħix f' abitat ta' foresti umdi għalkemm jinsab ukoll f' dawk subtropikali jew tropikali xotti, u jinsab fi stat kemm minn dak ta' lokalment komuni, kif ukoll fi stat ta' mhux komuni ukoll f' inħawi oħra.

Bħal kull membru tal-ġeneru "Caluromys", l-opossum sufi ta' widnejh kannella huwa annimal strettament siġri (jgħix fis-siġar), għandu il-kwozjent tal-enċefalizazzjoni (il-massa ċelebrali mmqabla fi proporzjon mal-massa tal-ġisem) ta' rata aktar għojla minn dik tal-opossumi l-oħrajn, botna iżgħar u denb twil u tqil ħafna f' aktar minn nofs it-tul kollu tiegħu.

L-Opossum sufi ta' widnejh kannella huwa annimal omnivoru u d-dieta tikkonsisti minn frott, nettari, insetti u annimali vertebrati u invertebrati żgħar oħrajn.

Dan l-opossum sufi għandu distribuzzjoni f' bosta pajjiżi u mal-biċċa l-kbira tal-kontinent tal-Amerika ta' isfel u jinsab fil-Arġentina, Bolivja, Brażil, Ekwador, Kolombja, Paragwaj, Peru u Venezwela.


Opossum sufi ta' denbu għarwien

Opossum sufi ta' denbu għarwien

L-Opossum sufi ta' denbu għarwien, magħruf xjentifikament bħala "Caluromys philander", huwa mammiferu marsupjal tal-familja Didelphidae (didelfidu), fl-ordni Didelphimorphia (didelfimorfju), nattiv tal-kontinent tal-Amerika ta' isfel u mifrux mal-Lvant kollu tal-kontinent, mil-Lvant tal-Kolombja sat-Tramuntana tal-Arġentina.

Dan huwa speċi ta' opossum sufi li ġeneralment jippreferi jgħix f' abitat ta' foresti subtropikali jew tropikali xotti, u jinsab fi stat, kemm minn dak ta' lokalment komuni, kif ukoll fi stat ta' mhux komuni f' inħawi oħrajn.

Bħal kull membru tal-ġeneru "Caluromys", l-Opossum sufi ta' denbu għarwien huwa annimal strettament tas-siġar, għandu il-kwozjent tal-enċefalizazjoni (il-massa ċelebrali mmqabla fi proporzjon mal-massa tal-ġisem) ta' rata aktar għolja minn dik tal-opossumi l-oħrajn, botna iżgħar u denb twil u tqil ħafna f' aktar minn nofs it-tul kollu tiegħu.

L-Opossum sufi ta' denbu għarwien huwa annimal omnivoru u d-dieta tikkonsisti minn frott, nettari, żrieragħ, ħxejjex, insetti u annimali vertebrati u invertebrati żgħar oħrajn.

Dan l-opossum sufi għandu distribuzzjoni ma' bosta pajjiżi fil-Lvant tal-kontinent tal-Amerika ta' isfel u jinsab fil-Arġentina, Brażil, Ekwador, Gujana, Gujana Franċiża, Kolombja, Surinam, Trinidad u Tobago u Venezwela (inklużi l-Antilles tal-Venezwela, il-Gżira ta' Margarita).


Opossum sufi

Opossum sufi

L-opossum sufi ("Caluromys") jista' jkun wieħed minn 3 speċi ta' opossumi magħrufin xjentifikament bħala "Caluromys sp." (l-ispeċi fil-ġeneru "Caluromys").

Dawn huma mammiferi marsupjali tas-sottofamilja Caluromyinae, fil-familja Didelphidae (didelfidi), tal-ordni Didelphimorphia (didelfimorfji), nattivi tal-kontinenti Amerikani u huma mifruxin minn Nofsinhar tal-kontinent tal-Amerika ta' fuq, san-Nofsinhar tal-kontinent tal-Amerika ta' isfel.

Dawn l-speċi ta' opossumi , ġeneralment jippreferu jgħixu f'abitat ta' foresti subtropikali jew tropikali xotti, kemm dawk dejjem ħodor kif ukoll dawk li jwaqqgħu l-weraq u foresti umdi.

L-Opossumi sufin kollha tal-ġeneru "Caluromys", huma marsupjali strettament tas-siġar, għandhom il-kwozjent tal-enċefalizazjoni (il-massa ċelebrali mqabbla fi proporzjon mal-massa tal-ġisem) ta' rata ogħla minn dik tal-opossumi l-oħra, boton iżgħar u denb twil u tqil ħafna f'aktar minn nofs it-tul kollu tiegħu.

L-Opossum sufin huwa Mammiferu marsupjali Omnivoru u d-dieta tiegħu tikkonsisti mill-frott, min-nettaru, miż-żrieragħ, mill-weraq, mill-fjuri, mill-ħxejjex, mill-insetti, minn annimali vertebrati u invertebrati żgħar oħra u probabbilment minn annimali mejta wkoll.

Dawn l-opossumi sufin għandhom distribuzjoni vasta ma' bosta pajjiżi fil-kontinenti Amerikani u jinsabu mifruxin fl-Arġentina, fil-Beliże, fil-Bolivja, fil-Brażil, fl-Ekwador, fil-Gujana, fil-Gujana Franċiża, fil-Gwatemala, fil-Ħonduras, fil-Kolombja, fil-Kosta Rika, filMessiku, fin-Nikaragwa, f'Panama, fil-Paragwaj, fil-Peru, fis-Surinam, fi Trinidad u Tobago u fil-Venezwela (inklużi l-Antilles tal-Venezwela, il-Gżira ta' Margarita).


Opossum ta' spallejh suwed

Opossum ta' spallejh suwed

L-Opossum ta' spallejh suwed, magħruf xjentifikament bħala "Caluromysiops irrupta", huwa mammiferu marsupjal notturn (attiv matul il-lejl), li qiegħed ikklassifikat fil-familja Didelphidae (didelfidu), fl-ordni Didelphimorphia (didelfimorfju), nattiv tal-kontinent tal-Amerika ta' isfel u bħalissa jinsab jgħix fi 3 lokalitajiet biss.

Dan huwa speċi ta' opossum strettament arborew jew siġri (jgħix fis-siġar) li ġeneralment jippreferi jgħix f' abitat ta' foresti subtropikali jew tropikali umdi, u jinsab ikklassifikat bħala marsupjal fi stat vulerabbli ("Vulnerabile") jew dgħajjef minnħabba li qiegħed dejjem jonqos fin-numru u l-popolazzjonijiet jiċċkienu.

L-Opossum ta' spallejh suwed għandu l-pil sufi abjad u iswed b' 2 linji suwed separati tul id-dhar kollu.

"Caluromysiops irrupta" adult ikun jiżen bejn 2 u 5 kilogrammi u jikber bejn 25 u 30 ċentimetru eskluż id-denb li jkun bejn 31 u 33 ċentimetru ieħor.

Dan id-denb prensili huwa magħmul minn 30 jew 31 vertebra u jiġi użat minn dan l-opossum bħala id biex jaqbad u jidendel maz-zkuk tas-siġar u s-saqajn ta' wara huma relativament iqsar minn dawk ta' quddiem (Izor u Pine 1987).

L-Opossum ta' spallejh suwed huwa annimal omnivoru u d-dieta prinċipali tiegħu tikkonsisti minn frott u nettari għalkemm hemm indikazzjonijiet li żrieragħ, insetti u annimali vertebrati u invertebrati żgħar oħrajn jagħmlu parti mid-dieta ukoll.

Dan l-opossum għandu distribuzzjoni ristretta u jinsab mifrux ma' 3 lokalitajiet biss, fin-Nofsinhar ta' l-Amażonja fil-Peru, fil-parti ta' fuq tax-xmara Jarù fil-Punent tal-Brażil ċentrali u possibilment fin-Nofsinhar tal-Kolombja.

Il-ftit informazzjoni li hemm dwar ir-riproduzzjoni ta' "Caluromysiops" hija dwar iż-żmien tal-ġestazzjoni (it-tqala) li ddum bejn 12 u 14-il ġurnata, l-omm tilaq il-parti tal-marsupju (il-but iffurmat mil-ġilda fuq iż-żaqq tal-omm) u madwaru qabel it-twelid tal-frieħ u l-boton ġeneralment ikun akbar fin-numru minn kemm għandha mammae jew sidra (żejżiet) l-omm.


Opossum ta' denbu sufi

Opossum ta' denbu sufi

L-Opossum ta' denbu sufi, magħruf xjentifikament bħala "Glironia venusta", huwa mammiferu marsupjal notturn, tal-familja Didelphidae, fl-ordni Didelphimorphia nattiv tal-kontinent tal-Amerika t'Isfel.

Dan huwa speċi ta' opossum b'morfoloġija addatata għal ħajja fis-siġar u dejjem insab jgħix f'abitat ta' foresti tax-xita (jew pluvjali) f'elevazzjonijiet ta' bejn 300 u 1000 metru 'l fuq mil-livell tal-baħar.

L-Opossum ta' denbu sufi għandu l-pil kannella fl-oranġo, b'żewġ linji suwed fuq rasu madwar l-għajnejn għal fuq l-imnieħer li jiffurmaw maskra u linja oħra griża tifred lil dawn it-tnejn minn fuq l-imnieħer sal-widnejn bla pil lewn kannella skur fl-iswed.

"Glironia venusta" adult jikber bejn 16 u 20.5 ċentimetri eskluż id-denb li jkun ġeneralment itwal mil-ġisem b'tul ta' bejn 19.5 u 20.5 ċentimetri.

Uniku fost l-opossumi dan il-marsupjal għandu denb sufi u peluż ħafna kważi mat-tul kollu tiegħu, kemm man-naħa ta' fuq kif ukoll mal-ġnub u dan il-fattizz partikolari jintuża fl-isem komuni ta' din l-ispeċi.

Dan l-opossum huwa annimal omnivoru u d-dieta prinċipali tikkonsisti minn frott, nettari, insetti, bajd u annimali vertebrati u invertebrati żgħar oħrajn.

Minn dan l-opossum rari inqabdu disa' eżemplari biss u l-aħħar wieħed kien maqbud fl-1989 (Tarifa u Anderson, 1997).

Dan għandu distribuzzjoni ristretta u l-eżemplari kollha inqabdu fil-foresta tax-xita (jew pluvjali) tal-Amażonja fil-Bolivja, il-Brażil, l-Ekwador u l-Peru.

Ftit li xejn hemm informazzjoni dwar ir-riproduzzjoni ta' "Glironia venusta", ħlief li l-organi riproduttivi huma simili tal-opossumi tal-ġeneru "Caluromys".

Il-mara għandha 4 mammae (sidra jew żejżiet) u dan juri li l-botna huma anqas numerużi minn dawk tal-biċċa l-kbira tal-possumi tas-sottofamilja Didelphinae.

L-Opossum ta' denbu sufi mhuwiex mgħammar b'marsupju u dan jindika li l-frieħ sakemm jiżviluppaw dawn jinżammu imqabdin mal-pil fuq in-naħa taż-żaqq tal-omm.

Dan il-ġeneru huwa monotipiku (jiġifieri huwa rappreżentat bi speċi waħda biss) u l-klassifikazzjoni tiegħu mhijiex mija fil-mija.

Meta jkun ikklassifikat fil-familja Didelphidae, f'uħud mil-klassifikazzjonijiet ikun għalih waħdu fis-sottofamilja Glironiinae:

Fi klassifikazzjonijiet oħrajn ikun parti mis-sottofamilja Caluromyinae flimkien mal-opossumi sufin:

Fi skemi oħrajn kemm-il darba jiġi kklassifikat fil-familja Caluromyidae (is-sottofamilja Caluromyinae elevata f'livell ta' familja):

Fil-familja Glironiidae (is-sottofamilja Glironiinae elevata f'livell ta' familja) jinsab għalih waħdu:


Opossum ta' denbu qasir sepja

Opossum ta' denbu qasir sepja

L-Opossum ta' denbu qasir sepja, magħruf xjentifikament bħala "Monodelphis adusta", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qasir l-inqas fost l-opossumi li huma adattati għal ħajja fis-siġar.

"Monodelphis adusta" għandu distribuzjoni ma' erba'pajjiżi u l-firxa tibda mill-Amerika Ċentrali fil-Panama għal kontinent tal-Amerika t'Isfel fil-Kolombja, l-Ekwador u l-Peru.

L-Opossum ta' denbu qasir sepja huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar oħra.


L-Opossum ta' denbu qasir tat-tlett strixxi tat-Tramuntana, magħruf xjentifikament bħala "Monodelphis americana", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra l-inqas fost l-opossumi li huma addattati għal ħajja fis-siġar.

"Monodelphis americana" għandu distribuzjoni fil-kontinent tal-Amerika t'Isfel u huwa speċi endemika tal-Brażil.

Dan l-opossum ta' denbu qasir ġeneralment jippreferi jgħix f'abitat kemm ta' foresti subtropikali u tropikali umdi, kif ukoll f'artijiet bil-ħaxix subtropikali u f'artijiet tropikali baxxi.

Hu hu annimal omnivoru u d-dieta prinċipali tikkonsisti minn frott, insetti u annimali vertebrati żgħar oħra.


L-Opossum ta' denbu qasir tal-ġnub ħomor tat-Tramuntana jew opossum ta' denbu qasir tas- saqajn ħomor, magħruf xjentifikament bħala "Monodelphis brevicaudata", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra linqas fost l-opossumi li huma addattati għal ħajja fis-siġar, nativ tal-kontinent ta' l-Amerika ta' isfel.

Dan l-opossum ta' denbu qasir ġeneralment jippreferi jgħix f' abitat ta' foresti varji, speċjalment f'arji b' ħafna arbuxelli fejn ikun jista jagħmel il-bejtiet fi zkuk vojta tas-siġar.

L-Opossum ta' denbu qasir tal-ġnub ħomor tat-Tramuntana huwa annimal omnivoru u d-dieta prinċipali tikkonsisti minn frott u insetti u annimali vertebrati żgħar oħra li jsib ma' l-art fil-foresta.

"Monodelphis brevicaudata" għandu distribuzjoni ma' bosta pajjiżi fil-kontinent ta' l-Amerika t'isfel u jinsab mifrux mal-Bolivja, Brażil, Gujana Franċiża, Surinam u Venezwela.


Opossum ta' denbu qasir griż

Opossum ta' denbu qasir griż

L-Opossum ta' denbu qasir griż jew opossum brażiljan jew opossum tal-foresta tax-xita, magħruf xjentifikament bħala "Monodelphis domestica", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra linqas fost l-opossumi li huma addattati għal ħajja fis-siġar, nativ tal-kontinent ta' l-Amerika ta' isfel.

L-Opossum ta' denbu qasir griż huwa annimal omnivoru u d-dieta prinċipali tikkonsisti minn frott, żrieragħ u insetti.

"Monodelphis domestica" huwa opossum b' distribuzjoni naturali fil-kontinent ta' l-Amerika t'isfel u huwa speċi mifruxa fil-Bolivja, Brażil u Paragwaj, għalkemm dan laħħar qiegħed jinsab ħafna aktar ta' spiss fis-swieq ta' l-annimali esotiċi tad-dar.


Opossum ta' denbu qasir ta' Emilia

Opossum ta' denbu qasir ta' Emilia

L-opossum ta' denbu qasir ta' Emilia ("Monodelphis emiliae") huwa mammiferu marsupjal.

Huwa wieħed mill-opossumi ta' denbhom qosra l-inqas fost l-opossumi li huma adattati għal ħajja fis-siġar, l-oriġini ta' dan l-opossum huwa l-kontinent tal-Amerika t'Isfel.

Ġeneralment, dan l-opossum jippreferi jgħix f'abitat ta' foresta sotto-tropikali u tropikali umdi, kif ukoll f'artijiet bil-ħaxix subtropikali u f'artijiet tropikali baxxi u xotti.

L-opossum ta' denbu qasir ta' Emilia huwa annimal omnivoru u d-dieta prinċipali tiegħu tikkonsisti minn frott, insetti u annimali vertebrati żgħar oħra.

Il-"Monodelphis emiliae" jinsab fil-kontinent tal-Amerika t'Isfel , speċi li hija mifruxa mal-Brażil, mal-Peru u possibilment fil-Bolivja wkoll.


Opossum ta' denbu qasir pigmew

Opossum ta' denbu qasir pigmew

L-Opossum ta' denbu qasir pigmew, magħruf xjentifikament bħala "Monodelphis kunsi", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra linqas fost l-opossumi li huma addattati għall-ħajja fis-siġar (Nowak,1999), nattiv fil-kontinent tal-Amerika ta' isfel.

Dan l-opossum ta' denbu qasir ġeneralment jippreferi jgħix f'abitat kemm ta' foresti subtropikali u tropikali umdi, kif ukoll f' artijiet bil-ħaxix sutto-tropikali u f'artijiet tropikali baxxi u xotti.

L-Opossum ta' denbu qasir pigmew huwa marsupjal omnivoru u d-dieta prinċipali tikkonsisti minn frott, żreiragħ, insetti u minn annimali vertebri żgħar oħra.

"Monodelphis kunsi" għandu distribuzjoni fil-kontinent tal-Amerika t'isfel u huwa speċi mifruxa fil-Bolivja u l-Brażil.


Opossum ta' denbu qasir ta' Marajó

Opossum ta' denbu qasir ta' Marajó

L-Opossum ta' denbu qasir ta' Marajó, magħruf xjentifikament bħala "Monodelphis maraxina", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra, l-inqas fost l-opossumi, li huma adattati għal ħajja fis-siġar (Nowak, 1999).

Dan l-opossum ta' denbu qasir ġeneralment jippreferi jgħix f'abitat kemm ta' foresti subtropikali u tropikali umdi, kif ukoll f'artijiet bil-ħaxix subtropikali u f'artijiet tropikali baxxi xotti.

Din hija speċi endemika tal-Brażil.

Għandu distribuzzjoni ristretta fil-kontinent tal-Amerika t'Isfel u jinsab jgħix f'lokalità waħda biss, fuq il-gżira ta' Marajó, fil-Grigal tal-Brażil.

Billi huwa huwa marsupjal omnivoru, id-dieta prinċipali tiegħu tikkonsisti minn frott, żrieragħ, insetti u annimali vertebrati żgħar oħra.


L-Opossum ta' denbu qasir tal-ġnub ħomor tal-kappa, magħruf xjentifikament bħala "Monodelphis palliolata", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra linqas fost l-opossumi li huma addattati għal ħajja fis-siġar (Nowak,1999), nativ tal-kontinent ta' l-Amerika ta' isfel.

Dan l-opossum ta' denbu qasir ġeneralment jippreferi jgħix f' abitat kemm ta' foresti subtropikali u tropikali umdi, kif ukoll f' artijiet bil-ħaxix subtropikali u f' artijiet tropikali baxxi xotti.

L-Opossum ta' denbu qasir tal-ġnub ħomor tal-kappa huwa marsupjal omnivoru u d-dieta prinċipali tikkonsisti minn bajd, frott, insetti varji u annimali vertebrati żgħar, bħal rodituri u flieles ta' l-għasafar.

"Monodelphis palliolata" għandu distribuzjoni fil-kontinent ta' l-Amerika ta' isfel u huwa speċi endemika tal-Venezwela.

L-ewwel darba li instab kien fil-lokalita ta' San Juan de Colon, fl-istat ta' Tachira fil-Venezwela.

"Monodelphis brevicaudata palliolata" huwa sinonimu jew l-istess u jirreferi għal "Monodelphis palliolata" ta' Osgood, 1914.


Opossum ta' denbu qasir tal-Perù

Opossum ta' denbu qasir tal-Perù

L-Opossum ta' denbu qasir tal-Perù, magħruf xjentifikament bħala "Monodelphis ronaldi", huwa mammiferu marsupjal tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra l-inqas fost l-opossumi li huma addattati għal ħajja fis-siġar, ntativ tal-kontinent tal-Amerika t'Isfel.

Dan l-opossum ta' denbu qasir ġeneralment jippreferi jgħix f'abitat kemm ta' foresti subtropikali u tropikali umdi, kif ukoll f'artijiet bil-ħaxix subtropikali u f'artijiet tropikali baxxi.

L-Opossum ta' denbu qasir tal-Perù huwa annimal omnivoru u d-dieta prinċipali tikkonsisti minn frott, insetti u annimali vertebrati żgħar oħra.

"Monodelphis ronaldi" għandu distribuzzjoni fil-kontinent tal-Amerika t'Isfel u huwa speċi endemika tal-Perù.

Dan il-marsupjal kien skopert għal ewwel darba fl-2004 f'Pakitza, fil-Park Nazzjonali ta' Manú, parti mid-dipartiment ta' Madre de Dios, fix-Xlokk tal-Perù (11°56'S, 71°17'W), f'elevazjoni ta' madwar 356 metru 'l fuq mill-livell tal-baħar.


L-Opossum ta' denbu qasir tal-ġnub ħomor ta' Nofsinhar, magħruf xjentifikament bħala "Monodelphis sorex", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra l-inqas fost l-opossumi li huma addatati għal ħajja fis-siġar.

"Monodelphis sorex" jinsab mifrux mal-Amerika t'Isfel, speċifikament fil-foresti u l-artijiet tal-ħaxix fil-Grigal tal-Arġentina, fin-Nofsinhar tal-Brażil u fix-Xlokk tal-Paragwaj.

Id-dieta omnivora tiegħu tikkonsisti minn frott, insetti u annimali vertebrati żgħar oħra.


L-Opossum ta' denbu qasir ta' strixxa waħda, magħruf xjentifikament bħala "Monodelphis unistriata", huwa mammiferu marsupjal, tal-familja Didelphidae, fl-ordni Didelphimorphia u huwa wieħed mill-opossumi ta' denbhom qosra, l-inqas fost l-opossumi li huma addattati għal ħajja fis-siġar.

Minħabba li dan l-opossum huwa annimal omnivoru, id-dieta tiegħu hija bbażata fuq frott, insetti u annimali vertebrati żgħar oħra.

Il-"Monodelphis unistriata" għandu distribuzzjoni fil-kontinent tal-Amerika t'Isfel u jinsab mifrux mal-foresti u l-artijiet tal-ħaxix fl-Arġentina u fix-Xlokk tal-Brażil.


Opossum ta' denbu qasir ta' Reig

Opossum ta' denbu qasir ta' Reig

L-Opossum ta' denbu qasir ta' Reig, magħruf xjentifikament bħala "Monodelphis reigi", huwa mammiferu marsupjal tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra l-inqas fost l-opossumi li huma addattati għal ħajja fis-siġar, nattiv tal-kontinent tal-Amerika t'Isfel.

Dan l-opossum huwa annimal omnivoru u d-dieta prinċipali tikkonsisti minn frott, insetti u annimali vertebrati żgħar oħra.

"Monodelphis reigi" għandu distribuzjoni fil-kontinent tal-Amerika t'Isfel u huwa speċi endemika tal-Veneżwela.

Dan il-marsupjal kien skopert għal ewwel darba fl-2004 f'Paso del Alto La Escalera, 134km 'il bogħod minn El Dorado-Santa Elena de Uairen, Sierra de Lema, fl-istat ta' Bolívar, f'elevazjoni ta' madwar 1300 metru 'l fuq mil-livell tal-baħar.


Opossum ta' erba' għajnejn kannella

Opossum ta' erba' għajnejn kannella

L-Opossum ta' erba' għajnejn kannella, magħruf xjentifikament bħala "Metachirus nudicaudatus", huwa l-uniku mammiferu marsupjal klassifikat fit-tribù Metachirini, tal-familja Didelphidae (didelfidu), fl-ordni Didelphimorphia (didelfimorfju), nativ tal-Amerika ċentrali u tal-kontinent tal-Amerika ta' isfel.

Dan l-opossum huwa kemm arborju jew siġri (adattat għal ħajja fis-siġar) kif ukoll terrestri (adattat għal ħajja fuq l-art), iżda l-biċċa l-kbira tal-ħin ikun mal-art u jippreferi jgħix f' abitat ta' foresti jew f' artijiet miftuħa b' ħafna ħaxix fejn ikun jista jagħmel il-bejta bil-weraq (Nowak, 1997), qalb iz-zkuk tal-arbuxelli u taħt il-ġebel fil-baxx (Hunsaker, 1977).

Opossum ta' erba' għajnejn kannella adult ġeneralment ikollu l-pil ta' lewn kannella fil-griż, bil-ġnub u fuq id-dahr ta' lewn aktar skur u strixxa skura minn fuq l-imnieħer għal madwar l-għajnejn sa taħt il-widnejn tagħmel wiċċ dan il-marsupjal jidher kważi iswed.

"Metachirus nudicaudatus" adult jikber madwar 26.5 ċentimetri, id-denb li jkun itwal mil-ġisem ikun bejn wieħed u ieħor 33 ċentimetru (Nowak, 1997; Redford and Eisenburg, 1992) u jilħaqq massimu ta' 800 gramma fil-piż, għalkemm in-nisa ta' din l-ispeċi jkunu 71% iħfef mill-irġiel (Hansen et al., 1999).

L-Opossum ta' erba' għajnejn kannella huwa annimal erbivoru speċjalizzat b' dieta fruġivora, dieta li tikkonsisti prinċipalment minn frott (għalkemm bajd, insetti u annimali vertebrati żgħar bħal rettili u amfibjani jintieklu meta tinqala' l-okkażjoni).

"Metachirus nudicaudatus" għandu distribuzzjoni vasta ma' bosta pajjiżi u l-firxa tibda mill-Amerika ċentrali f' Kosta Rika, Nikaragwa u Panama għal kontinent tal-Amerika t'isfel fl-Arġentina, Bolivja, Brażil, Ekwador, Gujana, Gujana Franċiża, Kolombja, Paragwaj, Peru, Surinam u Venezwela.

L-Opossum ta' erba' għajnejn kannella huma kapaċi jirriproduċu kemm il-darba fis-sena, biss fl-Amerika ċentrali huma rrapurtati li dan issir f' Novembru.

Il-mara ta' din l-ispeċi ma għandhiex marsupju bħal ħafna speċijiet marsupjali oħrajn u minflok għandha 2 faldi ta' ġilda man-naħa ta' taħt taż-żaqq, fejn hemm il-"mammae" jew iż-żejżiet (in-nisa ta' dawn l-ispeċi ġew irrapurtati kemm b' 5, b' 7 u b' 9 "mammae").

Ferħ ta' madwar 51 millimetru kapaċi joqgħod wieqaf waħdu u joqgħod imqabad mal-pil fuq il-ġenbejn jew ma' dahr l-omm u xagħrejn wara jkun kompletament indipendenti (Nowak, 1997).


Opossum irqiq ta' Tschudi

Opossum irqiq ta' Tschudi

L-Opossum irqiq ta' Tschudi jew Opossum irqiq ta' l-Andes, magħruf xjentifikament bħala "Marmosops impavidus", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel.

Dan l-opossum irqiq ta' abitudni arborja jew annimal li jħobb jgħix fis-siġar, għalkemm jinsab f' ħanfa tipi ta' ambjenti naturali f' elevazjonijiet varji, ġeneralment jippreferi jgħix f' abitat ta' foresti tal-muntanji jew ta' elevazjoni għolja, kemm subtropikali kif ukoll tropikali umdi.

L-Opossum irqiq ta' Tschudi huwa annimal omnivoru u d-dieta prinċipali tikkonsisti minn frott, insetti u annimali invertebrati żgħar oħra.

"Marmosops impavidus" għandu distribuzjoni fil-kontinent ta' l-Amerika t'isfel u huwa speċi mifruxa mal-Bolivja, Brażil, Ekwador, Kolombja, Panama, Paragwaj, Peru u Venezwela.


Opossum irqiq ta' Bishop

Opossum irqiq ta' Bishop

L-Opossum irqiq ta' Bishop, magħruf xjentifikament bħala "Marmosops bishopi", huwa mammiferu marsupjal tal-familja Didelphidae, fl-ordni Didelphimorphia u huwa wieħed mill-opossumi irqaq, nattiv tal-kontinent tal-Amerika t'Isfel.

"Marmosops parvidens bishopi" huwa sinonimu jew l-istess bħal u jirreferi għal dan l-ispeċi.

Dan l-opossum irqiq arborju ġeneralment jippreferi jgħix f'abitat ta' foresti tax-xita kemm tal-artijiet baxxi kif ukoll tal-muntanji.

Minħabba li huwa annimal omnivoru, id-dieta prinċipali tikkonsisti minn frott u insetti.

"Marmosops bishopi" instab l-ewwel darba madwar 264 kilometri fit-Tramuntana ta' Xavantina (12o51'S, 51o46'W), f'Serra do Roncador, fl-istat ta' Mato Grosso, il-Brażil.

Dan l-opossum irqiq għandu distribuzjoni fil-kontinent tal-Amerika t'Isfel u huwa speċi mifruxa mal-foresti tal-muntanji fil-Bolivja u l-Brażil.

"Marmosops pinheiroi", "Marmosops bishopi" u "Marmosops juninensis" għal żmien twil kienu meqjusin bħala sottospeċi u b'hekk jirrapreżentaw l-istess speċi "Marmosops parvidens", sakemm ġie skopert li "M. pinheiroi" u "M. parvidens" jgħixu simpatrikament (flimkien fl-istess lokalità) fil-Gujana Franċiża.


Opossum irqiq ta' rasu dejqa

Opossum irqiq ta' rasu dejqa

L-Opossum irqiq ta' rasu dejqa jew Opossum irqiq ta' wiċċu rqiq, magħruf xjentifikament bħala "Marmosops cracens", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel.

Dan l-opossum irqiq arborju (tas-siġar) ġeneralment jippreferi jgħix f' abitat ta' foresti tropikali tax-xita kemm ta' l-artijiet baxxi kif ukoll tal-muntanji.

L-Opossum irqiq ta' rasu dejqa huwa annimal omnivoru u d-dieta prinċipali tikkonsisti minn frott, insetti u annimali invertebrati żgħar oħra.

Dan l-opossum irqiq tal-kontinent ta' l-Amerika t'isfel jinsab jgħix f' lokalita waħda biss u għandu distribuzjoni ristretta ħafna fil-Majjistral tal-Venezwela u huwa speċi endemika ta' dan il-pajjiż.

"Marmosops cracens", instab l-ewwel darba viċin La Pastora (11°12'N, 68°37'W) fl-istat ta' Falcón, fil-Venezwela.


Opossum irqiq ta' Creighton

Opossum irqiq ta' Creighton

L-Opossum irqiq ta' Creighton, magħruf xjentifikament bħala "Marmosops creightoni", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel.

Dan l-opossum irqiq arborju (tas-siġar) ġeneralment jippreferi jgħix f' abitat ta' foresti tropikali tax-xita u tropikali umdi tal-muntanji f' elevazjonijiet ta' bejn 2000 u 3000 metru 'l fuq mil-livel tal-baħar.

L-Opossum irqiq ta' Creighton huwa annimal omnivoru u d-dieta prinċipali tikkonsisti minn frott, u insetti varji.

Dan l-opossum irqiq, "Marmosops creightoni" tal-kontinent ta' l-Amerika t'isfel, jinsab jgħix qalb il-foresti tal-muntanji f' Río Zongo, arja li tagħmel parti mid-dipartiment ta' La Paz, fil- Bolivja u huwa speċi endemika ta' dan il-pajjiż.


Opossum irqiq skur

Opossum irqiq skur

L-Opossum irqiq skur jew Opossum ġurdien irqiq ta' żaqqu griża, magħruf xjentifikament bħala "Marmosops fuscatus", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nattiv tal-kontinent tal-Amerika t'Isfel.

Dan l-opossum irqiq arborju (Nowak 1999) ġeneralment jippreferi jgħix f'abitat kemm ta' foresti tax-xita tropikali, kif ukoll tropikali umdi.

L-Opossum irqiq skur huwa annimal omnivoru u d-dieta prinċipali tikkonsisti minn frott, insetti u annimali invertebrati żgħar oħra.

"Marmosops fuscatusus" għandu distribuzzjoni fil-kontinent tal-Amerika t'Isfel u huwa speċi mifruxa mal-Kolombja, it-Trinidad u Tobago u l-Veneżwela.


Opossum irqiq ta' Hendley

Opossum irqiq ta' Hendley

L-Opossum irqiq ta' Hendley jew Opossum ġurdien irqiq ta' Hendley, magħruf xjentifikament bħala "Marmosops handleyi", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel.

Dan l-opossum irqiq ta' abitudni notturni huwa marsupjal arborju (Nowak,1999) u ġeneralment jippreferi jgħix f' abitat ta' foresti tropikali tax-xita jew pluvjali.

L-Opossum irqiq ta' Hendley huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar ukoll.

l-opossum irqiq "Marmosops handleyi" għandu distribuzjoni ristretta fil-kontinent ta' l-Amerika t'isfel.

Dan il-marsupjal jinsab biss f' arja fiċ-ċentru tal-Kolombja u huwa speċi endemika ta' dan il-pajjiż.


Opossum irqiq griż

Opossum irqiq griż

L-Opossum irqiq griż jew Opossum ġurdien irqiq griż, magħruf xjentifikament bħala "Marmosops incanus", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel.

Dan l-opossum irqiq ta' abitudni notturna (annimal li jkunu fil-quċċata ta' l-attivita tiegħu matul il-lejl) huwa marsupjal arborju jew iħobb jigħix fis-siġar (Nowak,1999) u ġeneralment jippreferi jgħix f' abitat ta' foresti tropikali tax-xita jew pluvjali lejn il-kosta ta' l-Oċejan Atlantiku, mill-livell tal-baħar sa elevazjonijiet moderati baxxi.

L-Opossum irqiq griż huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar ukoll.

l-opossum irqiq "Marmosops incanus" għandu distribuzjoni fil-kontinent ta' l-Amerika t'isfel u jinsab f' arja vasta fix-Xlokk tal-Brażil u huwa speċi endemika ta' dan il-pajjiż.


Opossum irqiq ta' Panama

Opossum irqiq ta' Panama

L-Opossum irqiq ta' Panama jew Opossum ġurdien irqiq ta' Panama, magħruf xjentifikament bħala "Marmosops invictus", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ ta' l-Amerika ċentrali.

Dan l-opossum irqiq ta' abitudni notturna (annimal li jkun fil-quċċata ta' l-attivita tiegħu minn inżul ix-xemx sat-tlugħ) huwa marsupjal arborju jew annimal li jgħix il-biċċa l-kbira tal-ġurnata fis-siġar u l-arbuxelli (Nowak,1999), u ġeneralment jippreferi jgħix f' abitat ta' foresti tropikali tax-xita jew pluvjali u tropikali umdi.

L-Opossum irqiq ta' Panama, huwa marsupjal omnivoru u d-dieta prinċipali tikkonsisti minn frott u insetti varji.

l-opossum irqiq "Marmosops incanus" għandu distribuzjoni żgħira fl-Amerika ċentrali u jinsab mifrux f' Panama biss u huwa speċi endemika ta' dan il-pajjiż.


Opossum irqiq ta' Junin

Opossum irqiq ta' Junin

L-Opossum irqiq ta' Junin jew kif jissejjaħ ukoll Opossum ġurdien irqiq ta' Junin, magħruf xjentifikament bħala "Marmosops juninensis", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel.

Dan l-opossum irqiq, huwa marsupjal arborju jew tas-siġar (Nowak,1999), u ġeneralment jippreferi jgħix f' abitat ta' foresti tropikali tax-xita jew pluvjali.

L-Opossum irqiq ta' Panama, huwa marsufjal omnivoru u d-dieta prinċipali tikkonsisti minn frott, insetti u annimali vertebrati żgħar varji.

l-opossum irqiq "Marmosops juninensis" għandu distribuzjoni żgħira fil-kontinent ta' Amerika ta' isfel u jinsab mifrux fil-Peru biss u huwa speċi endemika ta' dan il-pajjiż.

L-ewwel darba li ġie skopert xjentifikament kien instab f' Utcuyacu bejn Tarma u Chanchamayo, f' Junín, fil-Perú.

"Marmosops pinheiroi", "Marmosops bishopi" u "Marmosops juninensis" għal żmien twil kienu meqjusin bħala sottospeċi u b' hekk jirrapreżentaw l-istess speċi "Marmosops parvidens", sakemm ġie skopert li M. pinheiroi u M. parvidens jghixu simpatrikament (flimkien fl-istess lokalita) fil-Gujana Franċiża.

"Marmosops parvidens juninensis" huwa sinonimu jew l-istess bħal u jirreferi għal "Marmosops juninensis" ta' Tate, 1931.


Opossum irqiq ta' Neblina

Opossum irqiq ta' Neblina

L-Opossum irqiq ta' Neblina jew Opossum ġurdien irqiq ta' Neblina, magħruf xjentifikament bħala "Marmosops neblina", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nattiv tal-Amerika ta' isfel.

Dan l-opossum irqiq ta' abitudni notturna huwa marsupjal arborju jew tas-siġar (Nowak,1999), u ġeneralment jippreferi jgħix f'abitat ta' foresti tropikali tax-xita jew pluvjali tal-muntanji f'elevazjonijiet għolja.

L-Opossum irqiq ta' Neblina, huwa marsupjal omnivoru u d-dieta prinċipali tiegħu tikkonsisti minn frott u insetti varji.

l-opossum irqiq "Marmosops neblina" għandu distribuzzjoni fil-kontinent tal-Amerika ta' isfel u jinsab mifrux fil-Venezwela u l-Brażil.

L-ewwel darba li ġie skopert xjentifikament kien instab f' elevazjoni ta' 1800 metru 'l fuq mil-livel tal-baħar, f' Amazons Camp VII (00°50'40"N, 65°58'10"W), ta' Cerro de la Neblina, fil-Venezwela.

"Marmosops impavidus neblina" huwa sinonimu jew l-istess bħal u jirreferi għal "Marmosops neblina" ta' Gardner, 1990.


Opossum irqiq ta' żaqqu bajda

Opossum irqiq ta' żaqqu bajda

L-Opossum irqiq ta' żaqqu bajda jew Opossum ġurdien irqiq ta' żaqqu bajda ("Marmosops noctivagus") huwa mammiferu marsupjal tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq nattiv tal-kontinent tal-Amerika t'Isfel.

Dan l-opossum irqiq arborju jew tas-siġar (Nowak, 1999), ta' abitudni notturna (annimal li jilħaq il-quċċata tal-attivita tiegħu matul il-lejl), ġeneralment jippreferi jgħix f'abitat kemm ta' foresti tropikali tax-xita jew pluvjali kif ukoll tropikali umdi.

L-Opossum irqiq ta' żaqqu bajda huwa annimal omnivoru u d-dieta prinċipali tiegħu tikkonsisti minn frott, insetti u annimali invertebrati u vertebrati żgħar oħra.

"Marmosops noctivagus" huwa speċi b' distribuzjoni fil-kontinent tal-Amerika t'Isfel, mifruxa mal-Bolivja, il-Brażil, l-Ekwador u l-Peru.

""Marmosops albiventris"", ""Marmosops dorothea"" (Thomas, 1911), ""Marmosops noctivagus keaysi"" (J.A. Allen, 1900) u ""Marmosops yungasensis"" huma sinonimi jew l-istess bħal u jirreferu għal "Marmosops noctivagus" ta' Tschudi, 1944.


Opossum irqiq tal-Brażil

Opossum irqiq tal-Brażil

L-Opossum irqiq tal-Brażil jew Opossum ġurdien irqiq tal-Brażil, magħruf xjentifikament bħala "Marmosops paulensis", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel.

Dan l-opossum irqiq arborju jew tas-siġar (Nowak,1999), ta' abitudni notturna (annimal li jilħaq il-quċċata ta' l-attivita tiegħu matul il-lejl), ġeneralment jippreferi jgħix f' abitat kemm ta' foresti tropikali tax-xita jew pluvjali, kif ukoll foresti tropikali umdi ta' elevazjoni baxxa u mal-kosta ta' l-Oċejan Atlaniku ta' Nofs in-nhar.

L-Opossum irqiq tal-Brażil huwa annimal b' dieta omnivora li tikkonsisti prinċipalment minn frott, insetti u annimali invertebrati u vertebrati żgħar varji.

"Marmosops paulensis" huwa speċi b' distribuzjoni ristretta fil-kontinent ta' l-Amerika t'isfel, b' firxa mal-kosta fix-xlokk tal-Brażil u huwa speċi endemika ta' dan il-pajjiż.

L-ewwel darba li ġie skopert xjentifikament, kien instab f' Therezopolis, viċin Rio de Janeiro, f' São Paul, fil-Brażil.


Opossum irqiq ta' Dorothy

Opossum irqiq ta' Dorothy

L-Opossum irqiq ta' Dorothy jew Opossum ġurdien irqiq ta' Dorothy, magħruf xjentifikament bħala "Marmosops ocellatus", huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ tal-kontinent ta' l-Amerika ta' isfel.

Dan l-opossum irqiq arborju jew tas-siġar (Nowak,1999), b' abitudni notturna (annimal li jilħaq il-quċċata ta' l-attivita tiegħu matul il-lejl), ġeneralment jippreferi jgħix f' abitat kemm ta' foresti tropikali tax-xita jew pluvjali kif ukoll tropikali umdi.

L-Opossum irqiq ta' Dorothy huwa marsupjal b' dieta omnivora u tikkonsisti prinċipalment minn frott, insetti u annimali invertebrati u vertebrati żgħar oħra.

"Marmosops ocellatus" huwa speċi b' distribuzjoni fil-kontinent ta' l-Amerika t'isfel, mifruxa mal-Bolivja u speċi endemika ta'dan il-pajjiż, għalkemm probabilment jisab mifrux f' arja żgħira fil-Brażil ukoll.

"Marmosops ocellatus" għal żmien twil kien ikkunsidrat sinonimu ta' "Marmosops dorothea" (li l-llum il-ġurnata huwa meqjus bħala sottospeċi jew sinonimu ta' "Marmosops noctivagus"), sakemm f' 2004 ġie rikkonoxxut bħala speċi sħiħa minn Voss et al. u 'rriklassifikaw il-bqija tal-forom ta' "Marmosops dorothea" f' "Marmosops noctivagus".


Opossum ta' denbu qasir

Opossum ta' denbu qasir

L-Opossum ta' denbu qasir jista' jkun wieħed minn għoxrin speċi ta' opossum magħrufin xjentifikament bħala "Monodelphis" (l-ispeċi fil-ġeneru "Monodelphis").

Dawn huma mammiferi marsupjali, membri tat-tribù Monodelphini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji), nattivi tal-kontinent Amerikan u mifruxin min-Nofsinhar tal-kontinent tal-Amerika ta' Fuq san-Nofsinhar tal-kontinent tal-Amerika t'Isfel.

Dawn huma speċi ta' opossumi li ġeneralment jippreferu jgħixu f'abitat ta' foresti subtropikali u tropikali umdi u f'artijiet tal-ħaxix baxxi kemm subtropikali kif ukoll tropikali xotti.

L-opossumi ta' denbhom qasir tal-ġeneru "Monodelphis" kollha, huma l-aktar opossumi terrestri (jgħixu mal-art) fost l-ispeċi didelfimorfji kollha u l-inqas adattati għal ħajja fis-siġar.

Dawn l-opossumi huma mammiferi marsupjali omnivori u d-dieta prinċipali tagħhom tikkonsisti minn bajd, frott, insetti varji u annimali vertebrati u invertebrati żgħar oħra.

L-opossumi ta' denbu qasir għandhom distribuzjoni vasta ma' bosta pajjiżi fil-kontinent Amerikan u jinsabu mifruxin fl-Arġentina, il-Bolivja, il-Brażil, l-Ekwador, il-Gujana, il-Gujana Franċiża, il-Kolombja, il-Panama, il-Paragwaj, il-Peru, Surinam, l-Urugwaj u l-Veneżwela.


Opossum ġurdien sufi

Opossum ġurdien sufi

Opossum ġurdien sufi jista jkun wieħed minn 6 speċi ta' opossumi magħrufin xjentifikament bħala Micoureus sp. (l-ispeċi kollha li qegħdin ikklassifikati fil-ġeneru "Micoureus").

Dawn huma mammiferi marsupjali, membri tat-tribù Monodelphini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji), nattivi tal-kontinenti Amerikani u mifruxin mill-Amerika ċentrali, sa n-Nofsinhar tal-kontinent tal-Amerika ta' isfel.

Dawn huma speċi ta' opossumi li ġeneralment jippreferu jgħixu f' abitat ta' foresti kemm subtropikali u tropikali umdi, kif ukoll f'dawk subtropikali u tropikali xotti.

L-Opossumi ġrieden sufin tal-ġeneru "Micoureus" kollha, huma didelfimorfji ta' abitudni kemm arborja jew siġrijja (jgħixu fis-siġar), kif ukoll terrestri (jgħixu mal-art) u l-quċċata tal-attivita tagħhom tkun matul il-lejl (notturni).

L-Opossumi ġrieden sufin huma mammiferi marsupjali omnivori u d-dieta prinċipali tagħhom tikkonsisti minn bajd, frott, insetti varji u annimali invertebrati u vertebrati żgħar oħrajn bħal rettili, amfibjani u mammiferi gerrimin.

Dawn l-opossumi ġrieden sufin għandhom distribuzzjoni vasta ma' bosta pajjiżi fil-kontinenti Amerikani u jinsabu mifruxin fl-Arġentina, Beliże, Bolivja, Brażil, Ekwador, Gujana, Gujana Franċiża, Gwatemala, Ħonduras, Kolombja, Kosta Rika, Nikaragwa, Panama, Paragwaj, Peru, Surinam u Venezwela.


Opossum ġurdien sufi ta' Alston

Opossum ġurdien sufi ta' Alston

L-Opossum ġurdien sufi ta' Alston magħruf xjentifikament bħala "Micoureus alstoni", huwa wieħed minn 6 speċijiet ta' opossumi ġrieden sufin tal-ġeneru "Micoureus".

Dan huwa mammiferu marsupjal, membru tat-tribù Monodelphini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji), nattiv tal-kontinenti Amerikani u mifrux mill-Amerika ċentrali, sat-Tramuntana fil-kontinent tal-Amerika ta' isfel.

Dan huwa speċi ta' opossum li ġeneralment jippreferi jgħix f' abitat ta' foresti kemm subtropikali u tropikali umdi, kif ukoll f' dawk subtropikali u tropikali xotti.

L-Opossum ġurdien sufi ta' Alston, huwa didelfimorfju ta' abitudni kemm arborja jew siġrijja (jgħix fis-siġar), kif ukoll terrestri (jgħix ma' l-art) u l-quċċata tal-attività tiegħu tkun matul il-lejl (notturna).

"Micoureus alstoni" huwa mammiferu marsupjal b' dieta omnivora.

Din tikkonsisti prinċipalment minn frott u varjeta ta' insetti, għalkemm annimali invertebrati u vertebrati żgħar oħrajn bħal rettili, amfibjani u mammiferi gerriema jintieklu ukoll.

L-opossum ġurdien sufi ta' Alston għandu distribuzzjoni vasta ma' bosta pajjiżi fl-Amerika ċentrali u fil-kontinent tal-Amerika ta' isfel u jinsab mifrux fil-Beliże, Gwatemala, Ħonduras, Kolombja, Kosta Rika, Nikaragwa u Panama.


Opossum tal-Patagonja

Opossum tal-Patagonja

L-opossum tal-Patagonja ("Lestodelphys halli") huwa mammiferu marsupjal tal-familja Didelphidae, nattiv tal-kontinent tal-Amerika t'Isfel.

Dan l-opossum huwa marsupjal terrestri, adattat għal ħajja mal-art u jippreferi jgħix f'abitat ta' artijiet tal-ħaxix subtropikali u tropikali baxxi xotti magħrufin bħala "pampas" (artijiet miftuħa b'ħafna arbuxelli u ħaxix għoli) fejn ikun jista' jikkaċċa.

Opossum tal-Patagonja adult għandu l-pil fin u folt ta' lewn griż skur fuq id-dahar u l-ġnub u ta' ton aktar skur fuq il-wiċċ.

L-idejn, is-saqajn, man-naħa ta' taħt taż-żaqq u man-naħa ta' taħt tad-denb u t-tbajja madwar l-għajnejn u l-widnejn huma fl-abjad.

Il-widnejn huma żgħar, tondi u ta' lewn il-laħam u n-naħa ta' fuq tad-denb huwa miksi b'xagħar qasir, fin ta' kulur kannella fil-griż.

Ir-raġel ġeneralment ikollu tebgħa oranġjo fuq quddiem mal-gerżuma, waqt li fil-mara t-tebgħa oranġjo tinsab madwar il-bżiezel (Kalafut, 2005; Marshall, 1977; Redford and Eisenberg, 1992).

"Lestodelphys halli" adult kapaċi jilħaq 80 gramma u jitwal bejn 13.2 u 14.4 ċentimetri.

Id-denb iqsar mil-ġisem (wieħed mil ftit opossumi li għandu denbu iqsar minn ġismu) ikun bejn wieħed u ieħor minn 8.1 sa 9.9 ċentimetri twil, is-saqajn ta' wara jkunu madwar 1.57 u mhux aktar minn 1.77 ċentimetri, filwaqt li l-widnejn ikunu bejn 1.8 u 2.2 ċentimetri kbar (Kalafut, 2005; Marshall, 1977; Redford and Eisenberg, 1992).

Dan l-opossum huwa mammiferu marsupjal karnivoru u għalkemm jiekol il-frott u l-insetti, meta jkunu disponibbli jidher biċ-ċar li d-dieta tiegħu tibbaża ħafna fuq laħam u tikkonsisti prinċipalment minn għasafar u ġrieden.

Infatti fost l-opossumi, "Lestodelphys halli" huwa wieħed mill-aktar speċi karnivori.

L-opossum tal-Patagonja ta' 70 gramma ġie rrapurtat li kien kapaċi jiekol ġurdien ta' 35 gramma (Marshall, 1977; Nowak, 1999; Redford and Eisenberg, 1992).

Dan għandu distribuzzjoni żgħira li qiegħda dejjem tiċkien fil-pajjiż tal-Arġentina biss u fil-fatt huwa speċi endemika ta' dan il-pajjiż u jinsab partikolarment fil-"pampas" tal-Patagonja f'Chubet, Mendoza, Neuquen, Rio Negro, u Santa Cruz.

L-opossum tal-Patagonja huwa l-aktar speċi ta' marsupjal li jgħix daqshekk 'l isfel fin-Nofsinnhar (Marshall 1977).

Fuq l-opossum tal-Patagonja hemm ftit li xejn informazjoni, però, peress li jgħix f'żoni temperati huwa maħsub li jirriproduċi staġunalment jew fi żminijiet limitati matul is-sena.

Il-mara ta'din l-ispeċi m'għandix marsupju bħal ħafna speċi marsupjali oħra u jkollha 19-il "mammae" jew żejżiet (Redford and Eisenberg, 1992).


Japok

Japok

Il-Japok jew l-Opossum tal-ilma, magħruf xjentifikament bħala "Chironectes minimus", huwa mammiferu marsupjal l-uniku membru tal-ordni Chironectes, ikklassifikat fit-tribù Didelphini, tal-familja Didelphidae (didelfidu), fl-ordni Didelphimorphia (didelfimorfju), nattiv tal-kontinenti Amerikani mifrux fin-Nofsinhar tal-kontinent tal-Amerika ta' fuq, fl-Amerika ċentrali u fit-Tramuntana tal-kontinent tal-Amerika ta' isfel, b'xi popolazzjonijiet iżolati li jinsabu lejn ix-xlokk tal-istess kontinent.

Dan l-opossum huwa marsupjal li huwa addattat għall-ħajja semi-akwatika (addattat għal ħajja fuq l-art kif ukoll fl-ilma), huwa uniku fost il-marsupjali billi meta jħossu mhedded jaħrab fl-ilma, li huwa ambjent addattat ħafna għal din l-ispeċi.

Ġeneralment l-Opossum tal-ilma jkollu l-pil fin u folt, irħamat ta' lewn griż bl-iswed.

Il-Japok adult jikber bejn 27 u 40 ċentimetru, id-denb li jkun ġeneralment ftit itwal mill-ġisem ikun minn 31 sa 43 ċentimetru.

Il-marsupju huwa partikolarità interessanti fil-fiżjoloġija tal-Japok.

Dan huwa preżenti u ferm żviluppat kemm fil-mara kif ukoll fir-raġel.

Fiż-żewġ sessi ukoll dan il-marsupju huwa mgħammar b'muskolu sabiex ikun jista' jingħalaq.

Fil-mara,meta jingħalaq lanqas l-arja ma tgħaddi u b' hekk tkun tista' tinżel fl-ilma anke meta jkollha l-frieħ.

Fir-raġel dan qiegħed hemm biex jipproteġi l-iskrotu ("scrotum") jonkella l-borża fejn ikun hemm it-testikoli u jingħalaq meta dan il-marsupjal ikun qiegħed jiġri jew meta jkun qiegħed taħt l-ilma, għelkemm dan mhuwiex b'saħħtu daqs tal-mara.

L-Opossum tal-ilma huwa annimal karnivoru speċjalizzat b'dieta pixxivora, dieta li tikkonsisti prinċipalment minn ħut, gambli u krustaċi tal-ilma ħelu (li dan jaqbad bl-idejn sensittivi tiegħu), għalkemm żrinġijiet, frott u possibilment xi ħaxix tal-ilma, huma inklużi fid-dieta ukoll.

"Chironectes minimus" għalkemm għandu distribuzzjoni vasta ma' bosta pajjiżi huwa marsupjal ikklassifikat bħala mhux komuni jew rari u jiddependi ħafna fuq l-ambjent tax-xmajjar, tal-għadajjar u artijiet misgħtadra ("wetlands").

Il-firxa tal-Japok tibda mill-Messiku fil-kontinent tal-Amerika ta' fuq sa fil-Grigal tal-Arġentina u fix-Xlokk tal-Brażil fil-kontinent tal-Amerika ta' isfel.

Dan il-marsupjal huwa preżenti fl-Arġentina, fil-Beliże, fil-Bolivja, fil-Brażil, fl-Ekwador, f'El salvador, fil-Gujana, fil-Gujana Franċiża, fil-Gwatemala, fil-Messiku, fin-Nikaragwa, fil-Kolombja, fil-Kosta Rika, fil-Ħonduras, f'Panama, fil-Paragwaj, fil-Peru, fis-Surinam u fil-Venezwela.

L-Opossum tal-ilma huwa kapaċi jirriproduċi kemm il-darba fis-sena, biss fil-Brażil huwa rrapurtat li ħafna drabi t-twelid isir f' Diċembru u f'Jannar għalkemm xi uħud minn nisa nstabu bil-frieħ żgħar tat-twelid fi Frar ukoll.

L-imġiba qabel it-tgħammir tinkludi għaqda akbar jew aktar fil-qrib bejn ir-raġel u l-mara.

Ir-raġel jibda jdur madwar il-mara u jiġri warajha l-ħin kollu u l-kuntatt orali mal-ġenitali ġie osservat ta' sikwit.

Il-boton ġeneralment ikun magħmul minn 1 sa ħamest ifrieħ, ta' 22 ġurnata wara t-twelid jisponta l-ewwel pil, ta' 28 ġurnata toħroġ il-pigmentazzjoni (kulur fil-ġilda) u ta' 34 ġurnata jibdew jidhru il-faxxex fil-pil, tipiċi ta' din l-ispeċi.

L-għajnejn jinfetħu ta' 38 ġurnata u ta' 40 ġurnata l-frieħ ikunu kbar wisq għall-marsupju tal-omm u filwaqt li rashom tibqa' dieħla ġewwa ġisimhom tibda ħierġa parti minnu 'l barra.

Ħalqhom jinqala' minn mal-beżżula ta' madwar 48 ġurnata, għalkemm xorta waħda jibqgħu jerdgħu l-ħalib, jorqdu ħdejn ommhom fil-bejta u xi kultant jaqbdu ma' dahra.


L-Opossum ġurdien ta' denbu oħxon eleganti jew Opossum ta' denbu oħxon eleganti, magħruf xjentifikament bħala "Thylamys elegans", huwa mammiferu marsupjal, tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ġrieden ta' denbhom oħxon, nativ tal-kontinent ta' l-Amerika ta' isfel.

Dan l-opossum ġurdien ta' denbu oħxon huwa marsupjal kemm arborju (jgħix fis-siġar) kif ukoll terrestri (jgħix ma' l-art), b' abitudni notturna (attiv bil-lejl).

L-Opossum ġurdien ta' denbu oħxon eleganti huwa marsupjal b' dieta primarjament insettivora, għalkemm frott, bajd ta' l-għasafar u annimali vertebrati żagħar bħal gremxul u ġrieden huma inklużi fid-dieta ukoll.

"Thylamys elegans" huwa speċi b' distribuzjoni fil-kontinent ta' l-Amerika t'isfel, mifruxa maċ-Ċili u Peru.


L-Opossum ġurdien ta' denbu oħxon ta' Karimi, magħruf xjentifikament bħala "Thylamys karimii", huwa mammiferu marsupjal tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ġrieden ta' denbhom oħxon.

Dan l-opossum ġurdien ta' denbu oħxon huwa marsupjal kemm arborju (jgħix fis-siġar) kif ukoll terrestri (jgħix mal-art), b'abitudni notturna (attiv bil-lejl).

"Thylamys karimii" huwa marsupjal b' dieta primarjament insettivora, għalkemm frott, bajd tal-għasafar u annimali vertebrati żgħar bħal gremxul u ġrieden huma inklużi fid-dieta ukoll.

Din l-ispeċi għandha distribuzzjoni fil-kontinent tal-Amerika t'Isfel, mifruxa fil-Brażil u endemika ta' dan il-pajjiż.


L-Opossum ġurdien ta' denbu oħxon tal-Paragwaj jew Opossum ta' denbu oħxon tal-Paragwaj, magħruf xjentifikament bħala "Thylamys macrurus", huwa mammiferu marsupjal, tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ġrieden ta' denbhom oħxon, nattiv fil-kontinent tal-Amerika ta' isfel.

Dan l-opossum ġurdien ta' denbu oħxon huwa marsupjal kemm arborju (jgħix fis-siġar) kif ukoll terrestri (jgħix ma' l-art), b'abitudni notturna (attiv bil-lejl).

L-Opossum ġurdien ta' denbu oħxon tal-Paragwaj huwa marsupjal b'dieta primarjament insettivora, għalkemm il-frott, il-bajd tal-għasafar u l-annimali vertebrati żgħar bħall-gremxul u l-ġrieden huma inklużi fid-dieta ukoll.

"Thylamys macrurus" huwa speċi b'distribuzzjoni fil-kontinent tal-Amerika ta' isfel, mifruxa fil-Paragwaj u endemiku ta' dan il-pajjiż.


Incadelphys

Incadelphys

Incadelphys huwa ġeneru ta' mammiferi marsupjali estinti, eżattament l-opossumi.

Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minnbarra l-kolokolo), fl-ordni Didelphimorphia, fis-superfamilja Didelphoidea u fil-familja Didelphidae.

"Incadelphys" huwa ġeneru li jiġbor fih speċi waħda biss estinta u għalkemm qiegħed fil-familja Didelphidae, il-mammoloġisti għadhom mhumiex ċerti f'liema jew ma' liema sottofamilja ta' opossumi dan huwa relatat l-aktar fil-qrib.


L-Opossum ta' denbu qasir sepja ta' Nofs in-nhar, magħruf xjentifikament bħala "Monodelphis adusta", huwa 1 miż-żewġ sottospeċi tal-Opossum ta' denbu qasir sepja.

Dan il-mammiferu marsupjal, jinsab kklassifikat fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qasir l-inqas fost l-opossumi li huma addattati għall-ħajja fis-siġar, indiġenu tal-kontinent tal-Amerika ta' isfel.

L-Opossum ta' denbu qasir sepja huwa annimal omnivoru u d-dieta prinċipali tiegħu tikkonsisti minn frott, insetti u annimali vertebrati u invertebrati żgħar oħra.

"Monodelphis adusta adusta" hija sottospeċi endemika tal-Peru, għandha distribuzjoni fil-kontinent tal-Amerika t'isfel u mifruxa miċ-ċentru għan-Nofsinhar tal-Peru, mifruda mis-sottospeċi tat-Tramuntana mix-xmara Amazon.


Cohesion

Cohesion

Fix-xjenza tal-komputer, cohesion huwa l-kejl ta' kemm il-kontenut ta' module ġo programm huwa relatat.

Inqas ma jkun relatat, iktar ħa jkun hemm cans li jkollok bzonn tuża parti minn dik il-module bħala biċċa indipendenti fil-programm.

Għalhekk hu mixtieq li l-livell ta' cohesion jkun għoli ħafna b'hekk il-kontenut jkun relatat ħafna.

Hemm kuntrast bejn Cohesion u Coupling minħabba li jmorru kontra xulxin.

Meta module jkollha ħafna cohesion, tkun tista tintuża ġo modules oħra, l-importanti li kull module bażika (mhix magħmula minn modules oħra) jkollha ħafna cohesion.

B'hekk kull module tkun tista tużaha għal funzjonalita bażika biss u mhux jkollok tuża varjeta ta' funzjonalitajiet oħra li mhux mixtieqa.

Meta l-kontenut ta' module jkun hemm b'kumbinazzjoni u m'hemm l-ebda raġuni għalfejn qiegħed hemm u mhux ġo module oħra.

"Eżempju": Taqbad programm mingħajr modules u kull ammont ta' linji tiġborhom f'module.

Meta l-kontenut ta' module jkun magħmul minn affarijit relatati kategorikament jew loġikament imma ma jkunux relatati funzjonalment.

Meta tgħajjat lill-module ħafna drabi trid tispeċifika liem parti tal-module trid tuża.

"Eżempju": Tagħmel module magħmula minn messaġġi ta' errors differenti u tagħżel liem error trid turi jew module li tagħmel initialisations kollha.

Meta l-kontenut ta' module jkun magħmul minn affarijiet li għandhom jsiru flimkien imma fejn l-ordni ta' kif jsiru mhux importanti.

"Eżempju": Tagħmel module li tieħu ħsieb ir-reazzjoni għal error, fosthom li tibgħat messaġġ lill-user, terġa tibda l-programm li ġralu l-error, iżżom nota tal-error ġo database u/jew tibgħatu lid-developers tal-programm.

Meta l-kontenut ta' module jkun magħmul minn affarijit li għandhom jsiru wara xulxin.

"Eżempju": Tagħmel module li tiftaħ fajl minn diska u li trid l-ewwel tara li d-diska qiegħda hemm, imbagħad tara li l-fajl qiegħed hemm, tara wkoll b'liema format huwa miktub il-fajl u fl-aħħar tiftaħ il-file bil-metodu neċessarju.

Meta l-kontenut ta' module jkun magħmul minn affarijiet li jaċċettaw l-istess input jew jirritornaw l-istess output.

"Eżempju": Tagħmel module li taċċetta record minn database u tirritorna l-fields kollha li fih (ma tistax tieħu field waħda biss).

Meta l-output li tiproduċi xi ħaġa ġo module tintuża bħala input minn parti oħra ġo l-istess module.

Ovvjament it-tieni parti ma tagħmilx sens li toqgħod waħedha peress li għandha bżonn l-input ta' dik ta' qabilha.

"Eżempju": Tagħmel module li tikkalkula l-persentaġġ lest minn proċess wara li ssib fejn wasal il-proċess.

Ma tagħmilx sens li tikkalkula persentaġġ lest minn proċess mingħajr ma tkun taf fhiex wasal.

Meta module tkun tagħmel ħaġa waħda, sempliċi u bażika u ma tagħmilx sens li tifred il-kontenut ta' din il-module għal ġo module oħra.

"Eżempju": Module li tikkalkula s-sine ta' numru.


Dipendenza (Informatika)

Dipendenza (Informatika)

Fl-informatika dipendenza jew coupling hija l-kejl ta' kemm il-moduli ġo programm huma relatati.

Iktar ma jkunu relatati, iktar ħa jkun hemm possibiltà li żball f'modulu minnhom jaffetwa l-bqija.

Jiġri wkoll li jkun iktar diffiċli li taqbad modulu wieħed u tieħdu ġo programm ieħor jew tbiddel modulu ma' ieħor ġdid.

Għalhekk hu mixtieq li l-livell ta' dipendenza jkun baxx ħafna b'hekk il-moduli jkunu indipendenti ħafna.

Hemm kuntrast bejn Dipendenza u Cohesion minħabba li dawn imorru kontra xulxin.

Meta moduli jkollhom ftit Dipendenza, xorta jkunu jistgħu jgħajtu lil xulxin.

L-importanti huwa li moduliDi ħdejn jew ġo xulxin jkunu jiddependu minn l-inqas fuq xulxin.

Content jew Context (l-iktar dipendena u l-agħar) Meta modulu jtbiddel modulu ieħor (hemm lingwi bħall-Lisp li tista' tbiddel il-kodiċi ta' moduli oħra) billi tbiddel jew taqra memorja riżervata għal modulu ieħor jew inkella taqbeż għal ġo modulu ieħor permezz ta' goto.

"Eżempju": Tagħmel goto statement bil-Pascal għal label li qiegħda ġo procedure oħra.

Meta modulu jaqsam riżors komuni ma' moduli oħra.

"Eżempju": Meta żewġ moduli jużaw l-istess global variables.

Meta modulu jibgħat flag variable lil modulu ieħor biex jgħidlu x'għandu jagħmel.

"Eżempju": Modulu jirritorna jekk ġarax żball fih lil modulu ieħor biex fil-każ jieħu ħsieb l-iżball f'dak il-modulu.

Meta modulu jirċievi iktar informazzjoni milli għandu bżonn.

"Eżempju": Modulu li jirċievi record sħiħ ta' informazzjoni meta jkollu bżonn biss field waħda.

Meta modulu jirċievi u jibgħat l-informazzjoni kollha neċessarja permezz ta' parameters.

L-inputs tal-modulu jintużaw biss biex tiproduċi output minnhom.

"Eżempju": Modulu A li jikkalkula medja u li juża modulu B biex issib it-total.

Module A jibgħat in-numri li ħa jiġu proċessati lil modulu B, u B jirritorna t-total biss.


Opossum grazzjuż ta' Aceramarca

Opossum grazzjuż ta' Aceramarca

L-Opossum grazzjuż ta' Aceramarca, magħruf xjentifikament bħala "Gracilinanus aceramarcae", huwa mammiferu marsupjal, tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ġrazzjużi, nativ tal-kontinent ta' l-Amerika ta' isfel.

Dan l-opossum grazzjuż huwa marsupjal b' abitudni notturna (attiv bil-lejl) b' attivita minima matul il-ġurnata.

"Gracilinanus aceramarcae" jippreferi jgħix f' abitat ta' foresti subtropikali u tropiklai umdi u huwa mammiferu primarjament arborju (jgħix fis-siġar), għalkemm jingħzel ma' l-art biex jiekol xi frott u jikaċċa.

L-Opossum grazzjuż ta' Aceramarca huwa marsupjal b' dieta omnivora, u tikkonsisti minn frott, insetti u annimali vertebrati u invertebrati żagħar oħra.

"Gracilinanus aceramarcae" huwa speċi b' distribuzjoni fil-kontinent ta' l-Amerika t'isfel, mifruxa fil-Punent tal-Bolivja u fil-Peru.


Opossum grazzjuż ħafif

Opossum grazzjuż ħafif

L-opossum grazzjuż ħafif ("Gracilinanus agilis") huwa mammiferu marsupjal u huwa wieħed mill-opossumi grazzjużi nattiv tal-kontinent tal-Amerika t'Isfel.

Dan l-opossum grazzjuż huwa marsupjal b'abitudni notturna b'attività minima matul il-ġurnata.

"Gracilinanus agilis" jippreferi jgħix f'abitat ta' foresti subtropikali u tropikali umdi u huwa mammiferu normalment li jħobb jgħix fis-siġar, għalkemm jingħzel mal-art biex jiekol xi frott u jikaċċja.

L-opossum grazzjuż ħafif huwa marsupjal b'dieta omnivora, u tikkonsisti minn frott, insetti u annimali vertebrati u invertebrati żgħar oħra.

"Gracilinanus agilis" huwa speċi b'distribuzzjoni fil-kontinent tal-Amerika t'Isfel, mifruxa fl-Arġentina, il-Bolivja, il-Brażil, il-Paragwaj, il-Peru u l-Urugwaj.


Opossum grazzjuż ta' Emilia

Opossum grazzjuż ta' Emilia

L-opossum grazzjuż ta' Emilia ("Gracilinanus emiliae") huwa mammiferu marsupjal u huwa wieħed mill-opossumi ġrazzjużi nattiv tal-kontinent tal-Amerika t'Isfel.

Dan l-opossum grazzjuż huwa marsupjal b'abitudni notturna (attiv bil-lejl) b'attività minima matul il-ġurnata.

"Gracilinanus emiliae" jippreferi jgħix f'foresti subtropikali u tropikali umdi u huwa mammiferu primarjament arborju (jgħix fis-siġar), għalkemm jingħażel mal-art biex jiekol xi frott u jikaċċa.

L-Opossum grazzjuż ta' Emilia huwa marsupjal b' dieta omnivora, u tikkonsisti minn frott, insetti u annimali invertebrati żagħar oħra.

"Gracilinanus emiliae" huwa speċi b' distribuzjoni fil-kontinent ta' l-Amerika t'isfel, mifruxa fil-Brażil, Gujana, Gujana Franċiża, Kolombja, Surinam u l-Venezwela u ristretta f' abitat li qiegħed jonqos drastikament.


Opossum nanu mistur ta' Agricola

Opossum nanu mistur ta' Agricola

L-Opossum nanu mistur ta' Agricola jew Opossum grazzjuż ta' Agricola, magħruf xjentifikament bħala "Cryptonanus agricolai", huwa mammiferu marsupjal, tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi nani mistura, nattiv fil-kontinent tal-Amerika ta' isfel.

Dan l-opossum nanu mistur huwa marsupjal b'abitudni notturna (attiv bil-lejl) b' attivita minima matul il-ġurnata.

"Cryptonanus agricolai" jgħix f'abitat varjat minn foresti subtropikali u tropiklai umdi għall-foresti bl-arbuxelli tax-xewk magħrufin bħala l-"Caatinga" u artijiet tal-ħaxix b'arbuxelli u siġar imdaqsa imsejħin "Cerrado".Dan huwa mammiferu primarjament arborju (jgħix fis-siġar), għalkemm jingħzel mal-art biex jiekol xi frott u jikaċċa.

L-Opossum nanu mistur ta' Agricola huwa marsupjal b'dieta omnivora, li tikkonsisti minn frott, insetti u annimali vertebrati u invertebrati żgħar oħra.

"Cryptonanus agricolai" huwa speċi b'distribuzjoni vasta (l-akbar fost l-ispeċi fil-ġeneru "Cryptonanus") fil-kontinent tal-Amerika t'isfel, mifruxa fil-Brażil u endemika ta' dan il-pajjiż.

"Marmosa emiliae agricolai" u "Gracilinanus agricolai" huma sinonimi jew l-istess bħal u jirreferu għal "Cryptonanus agricolai" ta' Moojen, 1943.


Tony Nicholl

Tony Nicholl

Tony Nicholl (Tas-Sliema, 1 ta' Jannar 1916 – 11 ta' Marzu 1999) kien plejer tal-futbol Malti li huwa meqjus bħala wieħed mill-aqwa li qatt dehru fix-xena Maltija.

Ta' disa' snin beda jilgħab fit-tim tal-iskola primarja ta' Tas-Sliema bħala gowlkiper, pożizzjoni li ma tantx irnexxielu jagħmel tant suċċess fiha.

Meta ngħaqad mat-tim ta' Sliema Rovers, li kienu iddeċidew li jtuħ ċans li juri t-talent tiegħu, Tony Nicholl sab il-pożizzjoni ideali tiegħu, dik ta' attakkant.

Mal-ewwel ftit suċċess li beda jagħmel mar-Rovers mill-ewwel beda jolqot l-għajn tat-tim l-iktar famuż ta' Tas-Sliema, is-Sliema Wanderers, li kisbu l-firma tal-plejer fl-1932.

Mal-Wanderers għamel suċċess kbir u sploda bħala wieħed mill-aqwa skorers letali li qatt eżistew.

B'kollox magħhom skorja total impressjonanti ta' 260 gowl f'291 logħba.

Dawk kienu żmenijiet sbieħ għall-futbol Malti fejn in-nies kienu jinġabru fil-Gżira Stadium biex jaraw il-logħob tal-kampjonat u Tony Nicholl kien wiehed mill-istilel li kienu jiġu mfaħħra.

Nicholl kien attakant b'saħħtu u kuraġġjuż hekk kif ma kienx jibża' mill-kuntrasti u kien skorer implakabbli.

Mal-Wanderers rebaħ għal tmien darbiet it-titlu personali tal-aqwa skorer, fosthom erba' snin infila.

Mal-Wanderers rebaħ 9 kampjonati nazzjonali, 8 tazez, 7 Cassar Cups u 6 Scicluna Cups.

Nicholl qatta' l-karriera kollha tiegħu mal-Wanderers ħlief għal żewġ staġuni separati li hu qatta' mat-tim Belti ta' Valletta fl-1943–44 u 1946–47.

Sliema Wanderers


Opossum nanu mistur ta' Chacoan

Opossum nanu mistur ta' Chacoan

L-Opossum nanu mistur ta' Chacoan jew Opossum grazzjuż ta' Chacoan, magħruf xjentifikament bħala "Cryptonanus chacoensis", huwa mammiferu marsupjal, tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi nani mistura, nativ tal-kontinent ta' l-Amerika ta' isfel.

Dan l-opossum nanu mistur huwa marsupjal b' abitudni notturna (attiv bil-lejl) b' attivita minima matul il-ġurnata.

"Cryptonanus chacoensis" jgħix f' abitat varjat minn foresti subtropikali u tropiklai umdi, foresti temperati u foresti bl-arbuxelli tax-xewk imsejħin "Caatinga" u artijiet tal-ħaxix b' arbuxelli u siġar imdaqsa imsejħin "Cerrado".

Dan huwa mammiferu primarjament arborju (jgħix fis-siġar), għalkemm jingħzel ma' l-art biex jiekol xi frott u jikaċċa.

Dan il-marsupjal għandu is-snien żgħar ħafna minn 4.9 sa 5.4 millimetri, il-pil ta' taħt żaqqu fl-abjad u l-mara jkollha 9 "mammae" (żejżiet), li jkunu ppożizjonati 4 , 1 u 4.

L-Opossum nanu mistur ta' Chacoan huwa marsupjal b' dieta omnivora, u tikkonsisti minn frott, insetti u annimali vertebrati u invertebrati żagħar oħra.

"Cryptonanus chacoensis" huwa speċi b' distribuzjoni vasta (it- tieni l' akbar fost l-ispeċi fil-ġeneru "Cryptonanus") fil-kontinent ta' l-Amerika ta' isfel, mifruxa fil-provinċi ta' Chaco, Jujuy, Buenos Aires, Entre Rios, Formosa u Misiones fl-Arġentina, fin-Nofs in-nhar tal-Brażil, fil-provinċi ta' Alto Paraguay, Caazapá, Canindeyú, Chaco, Concepción, Cordillera, Paraguarí u Presidente Hayes, fil-Paragwaj, fil-ponta estrema fil-Majjistral ta' l-Urugwaj u hemm probabilita kbira li jinsab fil-Bolivja ukoll.

"Marmosa agilis chacoensis" u "Gracilinanus chacoensis" huma sinonimi jew l-istess bħal u jirreferu għal "Cryptonanus chacoensis" ta' Tate, 1931.


L-Opossum nanu mistur ta' Rio Grande do Sul jew Opossum grazzjuż ta' Rio Grande do Sul, magħruf xjentifikament bħala "Cryptonanus guahybae", huwa mammiferu marsupjal, tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi nani mistura, nattiv tal-kontinent tal-Amerika t'Isfel.

Dan l-opossum nanu mistur huwa marsupjal b'abitudni notturna (attiv bil-lejl) b'attività minima matul il-ġurnata.

"Cryptonanus guahybae" jgħix f'abitat varjat minn foresti subtropikali u tropikali umdi għal foresti b'siġar li jwaqgħu l-weraq u artijiet tal-ħaxix.

Dan huwa mammiferu primarjament arborju (jgħix fis-siġar), għalkemm jinżel mal-art biex jiekol xi frott u jikaċċja.

Dan il-marsupjal għandu l-biċċa l-kbira tal-pil fil-ħamrani, b'taħt żaqqu b'pil ifjen fil-griż.

Il-mara jkollha 15-il "mammae" (żejża), li jkunu ppożizzjonati 7, 1 u 7.

L-Opossum nanu mistur ta' Rio Grande do Sul huwa marsupjal b'dieta omnivora, u tikkonsisti minn frott, insetti u annimali vertebrati u invertebrati żagħar oħra.

"Cryptonanus guahybae" huwa speċi b'distribuzzjoni żgħira ħafna (it-tieni l-iżgħar fost l-ispeċi fil-ġeneru "Cryptonanus") fil-kontinent tal-Amerika t'Isfel, fin-Nofsinhar tal-Brażil, fl-istat ta' Rio Grande do Sul u b'hekk endemiku ta' dan l-istat u tal-Brażil.

"Marmosa microtarsus guahybae", "Gracilinanus microtarsus guahybae" u "Gracilinanus guahybae" huma kollha sinonimi jew l-istess bħal u jirreferu għal "Cryptonanus guahybae" ta' Tate, 1931.


Opossum nanu mistur ta' żaqqu ħamra

Opossum nanu mistur ta' żaqqu ħamra

L-Opossum nanu mistur ta' żaqqu ħamra jew Opossum grazzjuż ta' żaqqu ħamra, magħruf xjentifikament bħala "Cryptonanus ignitus", huwa mammiferu marsupjal, tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi nani mistura, nattiv tal-kontinent ta' l-Amerika ta' isfel.

Dan l-opossum nanu mistur huwa marsupjal b'abitudni notturna (voldieri,attiv bil-lejl) b'attività minima matul il-ġurnata.

"Cryptonanus ignitus" jgħix f'abitat ta' foresti tax-xita kemm subtropikali kif ukoll f'ambjenti tropikalment umdużi tal-muntanji.

Dan huwa mammiferu primarjament arborju (jgħix fis-siġar), għalkemm jinżel mal-art biex jiekol xi frott u biex jikaċċa.

Dan il-marsupjal ġie skopert xjentifikament fl-2002, għandu l-pil ta' taħt żaqqu fin ta' lewn oranġjo fil-ħamrani u huwa ta' daqs kemxejn akbar mill-Opossum nanu mistur ta' Chacoan li kien maħsub li huma l-istess speċi.

L-Opossum nanu mistur ta' żaqqu ħamra huwa marsupjal b'dieta Omnivora, li tikkonsisti minn frott, insetti u annimali vertebrati u invertebrati żgħar oħra.

"Cryptonanus ignitus" huwa speċi b'distribuzjoni żgħira ħafna (l' iżgħar fost l-ispeċi fil-ġeneru "Cryptonanus") u jinsab jgħix fil-lokalita ta' Yuto biss, fil-kontinent tal-Amerika ta' isfel, fit-Tramuntana tal-Arġentina, fil-provinċa ta' Jujuy u b'hekk huwa speċi endemika ta' din il-provinċa u tal-Arġentina.

"Gracilinanus chacoensis ignitus" u "Gracilinanus ignitus" huma sinonimi jew l-istess bħal u jirreferu għal "Cryptonanus ignitus" ta' Díaz, Flores & Barquez, 2002.


Opossum nanu mistur tal-Bolivja

Opossum nanu mistur tal-Bolivja

L-Opossum nanu mistur tal-Bolivja jew Opossum grazzjuż tal-Bolivja, magħruf xjentifikament bħala "Cryptonanus unduaviensis", huwa mammiferu marsupjal, tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi nani mistura, nativ tal-kontinent ta' l-Amerika ta' isfel.

Dan l-opossum nanu mistur huwa marsupjal b' abitudni notturna (attiv bil-lejl) b' attivita minima matul il-ġurnata.

"Cryptonanus unduaviensis" jippreferi jgħix f' abitat ta' foresti tax-xita kemm subtropikali kif ukoll tropiklai umdi kif ukoll f' artijiet mistgħadra ("wetlands").

Dan huwa mammiferu primarjament arborju (jgħix fis-siġar), għalkemm jingħżel ma' l-art biex jiekol xi frott u jikaċċa l-insetti u biex jistkenn f' bejtiet fi zkukk vojta, fi xquq jew taħt il-ġebel u f' ħofor ġewwa l-bejtiet tan-nemel il-bojod jew termiti li huma magħmulin minn għoljiet tal-ħamrijja.

Dan il-marsupjal huwa wieħed mill' akbar fost l-ispeċi tal-ġeneru "Cryptonanus" u Opossum nanu mistur tal-Bolivja adult jikber bejn 86 u 121 millimetru eskluż id-denb ta' bejn 112 u 135 millimetru ieħor.

Dan ikollu s-saqajn ta' wara bejn 15 u 19-il millimetru u l-widnejn bejn 14 u 18-il millimetru u jiżen minn 18 sa 40 gramma.

Dan l-opossum nanu mistur normalment ikollu l-pil ta' lewn griż fil-kannella għalkemm dan jista jvarja u jkollu ton fil-ħamrani, filwaqt il-pil ta' taħt iż-żaqq li jkun ta' kwalita ifjen jista jkun ta' lewn griż jew griż car fil-bajdani.

L-Opossum nanu mistur tal-Bolivja huwa marsupjal b' dieta omnivora, u tikkonsisti minn frott, insetti u annimali vertebrati u invertebrati żagħar oħra.

"Cryptonanus unduaviensis" huwa speċi b' distribuzjoni kbira (it-tielet l' akbar fost l-ispeċi fil-ġeneru "Cryptonanus") fil-kontinent ta' l-Amerika ta' isfel, mifrux fit-Tramuntana, fil-Grigal u fil-Lvant tal-Bolivja biss, fil-provinċi ta' Beni, Cochabamba, La Paz, Pando u Santa Cruz u b' hekk huwa speċi endemika tal-Bolivja.

"Gracilinanus agilis unduaviensis" u "Gracilinanus unduaviensis" huma sinonimi jew l-istess bħal u jirreferu għal "Cryptonanus unduaviensis" ta' Tate, 1931.


Opossum ġurdien ta' denbu oħxon

Opossum ġurdien ta' denbu oħxon

L-Opossum ġurdien ta' denbu oħxon jista jkun wieħed minn għaxar speċi ta' opossumi magħrufin xjentifikament bħala "Thylamys sp." jew l-ispeċi kollha fil-ġeneru "Thylamys".

Dawn huma mammiferi marsupjali, membri tat-tribù Thylamyini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji), nattivi tal-kontinent tal-Amerika t'Isfel.

L-opossumi ġrieden ta' denbhom oħxon huma marsupjali żgħar li ġeneralment ikunu jiżnu bejn 18 u 55 gramma u jikbru bejn 7 u 15-il ċentimetru eskluż id-denb ta' bejn 9 u 16-il ċentimetru ieħor.

Il-membri kollha ta' dan il-ġeneru kif jgħid isimhom, għandhom denbhom minfuħ u oħxon.

Dan huwa addattament għall-abitat f'elevazjoni għolja li jgħixu fiħ dawn l-opossumi u b'hekk għandhom il-kapaċità li jaħżnu x-xaħam f'denbhom biex dan jintuża' fi żmenijiet kesħin meta jkun hemm nuqqas ta' ikel.

"Thylamys sp." huma ta' abitudni notturna u l-quċċata tal-attività tagħhom tintlaħaq bil-lejl, b'attività minima ħafna matul il-ġurnata.

Dawn il-marsupjali jippreferu jgħixu f'abitat ta' foresti subtropikali u tropikali umdi normalment fil-muntanji jew f'elevazjonijiet għolja.

Dawn il-mammiferi huma kemm arborji, jew jgħixu fis-siġar, kif ukoll terrestri jew jgħixu fuq l-art.

L-Opossumi grazzjużi huma mammiferi marsupjali primarjament insettivori u d-dieta prinċipali tagħhom tikkonsisti minn insetti varji, għalkemm frott, bajd tal-għasafar u annimali vertebrati żgħar bħal gremxul u ġrieden xi kultant huma inklużi fid-dieta wkoll.

Dawn l-opossumi għandhom distribuzjoni vasta fil-kontinent tal-Amerika t'Isfel u jinsabu mifruxin fl-Arġentina, il-Bolivja, il-Brażil, iċ-Ċili, il-Paragwaj u l-Peru.


Opossum ġurdien ħamrani

Opossum ġurdien ħamrani

L-Opossum ġurdien ħamrani ("Marmosa lepida") jew Opossum ġurdien ħamrani żgħir huwa mammiferu marsupjal, tat-tribù Metachirini, fil-familja Didelphidae (didelfidu) u fl-ordni Didelphimorphia (didelfimorfju).

Dan l-opossum huwa wieħed mill-opossumi ġrieden u huwa nattiv tal-kontinent tal-Amerika t'Isfel.

L-Opossum ġurdien ħamrani huwa annimal omnivoru u d-dieta prinċipali tiegħu tikkonsisti minn frott, insetti u annimali vertebrati u invertebrati żgħar oħra.

"Marmosa lepida" huwa speċi ta' opossum ġurdien b'distribuzzjoni fl-Amerika t'Isfel, fosthom fil-Bolivja, il-Brażil, l-Ekwador, il-Kolombja, il-Perù u Surinam.


Opossum ġurdien ta' Anderson

Opossum ġurdien ta' Anderson

L-Opossum ġurdien ta' Anderson, magħruf xjentifikament bħala "Marmosa andersoni", huwa mammiferu marsupjal, tat-tribù Metachirini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ġrieden, nattiv tal-kontinent tal-Amerika ta' isfel.

L-Opossum ġurdien ta' Anderson huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar oħra.

"Marmosa andersoni" huwa speċi ta' opossum ġurdien b' distribuzzjoni fil-kontinent tal-Amerika ta' isfel u jinsab mifruxa fil-Peru biss u b' hekk endemiku ta' dan il-pajjiż.


Opossum ġurdien tal-Messiku

Opossum ġurdien tal-Messiku

L-Opossum ġurdien tal-Messiku, magħruf xjentifikament bħala "Marmosa mexicana", huwa mammiferu marsupjal li qiegħed ikklassifikat fit-tribù Metachirini, fil-familja Didelphidae (didelfidu) u fl-ordni Didelphimorphia (didelfimorfju).

Dan l-opossum huwa wieħed mill-opossumi ġrieden u huwa nattiv tal-kontinent tal-Amerika ta' isfel.

L-Opossum ġurdien tal-Messiku huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar oħra.

"Marmosa mexicana" huwa speċi ta' opossum ġurdien b' distribuzzjoni fin-Nofsinhar tal-kontinent tal-Amerika ta' fuq u fl-Amerika ċentrali, mifruxa fil-Beliże, El Salvador, Gwatemala, Ħonduras, Kosta Rika, Messiku, Nikaragwa u Panama.


Opossum ġurdien ta' Guajira

Opossum ġurdien ta' Guajira

L-Opossum ġurdien ta' Guajira jew Opossum ġurdien tal-art xotta, magħruf xjentifikament bħala "Marmosa xerophila" huwa wieħed mill-opossumi ġrieden.

Dan il-mammiferu marsupjal, qiegħed ikklassifikat fit-tribù Metachirini, fil-familja Didelphidae (didelfidu) u fl-ordni Didelphimorphia (didelfimorfju).

Dan l-opossum huwa nattiv tal-kontinent tal-Amerika ta' isfel.

L-Opossum ġurdien ta' Guajira huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar oħra.

"Marmosa xerophila" huwa speċi ta' opossum ġurdien b' distribuzzjoni fil-kontinent tal-Amerika ta' isfel mifruxa fil-Kolombja u l-Venezwela.


Opossum ġurdien ta' Quechua

Opossum ġurdien ta' Quechua

L-opossum ġurdien ta' Quechua ("Marmosa quichua") huwa mammiferu marsupjal tal-familja Didelphidae.

Dan l-opossum huwa wieħed mill-opossumi ġrieden, nattiv tal-kontinent tal-Amerika t'Isfel, u jinsab mifrux ma' Valle de Occobamba, f'Cuzco, fil-Peru biss u b'hekk endemiku ta' dan il-pajjiż.

L-opossum ġurdien ta' Quechua huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar oħra.


Opossum ġurdien ta' Robinson

Opossum ġurdien ta' Robinson

L-Opossum ġurdien ta' Robinson, magħruf xjentifikament bħala "Marmosa robinsoni", huwa mammiferu marsupjal, li qiegħed ikklassifikat fil-familja Didelphidae (didelfidu) u fl-ordni Didelphimorphia (didelfimorfju).

Dan l-opossum huwa wieħed mill-opossumi ġrieden, nattiv tal-kontinent tal-Amerika ta' isfel.

L-Opossum ġurdien ta' Robinson huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar oħrajn.

"Marmosa robinsoni" huwa speċi ta' opossum ġurdien b' distribuzzjoni fl-Amerika ċentrali u fil-kontinent tal-Amerika ta' isfel mifruxa fil-Beliże, Ekwador, Grenada, Ħonduras (fuq il-gżira ta' Ruatan), Kolombja, Panama, Peru u Venezwela.

Hemm tmien sottospeċi rikonoxxuti ta' "Marmosa robinsoni".


Pont du Gard

Pont du Gard

Għal xi żmien kien jingħad li l-Pont du Gard inbena madwar is-sena 19 Q.K. Imma, skavazzjoniet ġodda wrew li l-bini sar f'nofs l-ewwek seklu W.K. Ix-xogħol tal-bini huwa attribut lil Marcus Vipsanius Agrippa, l-ajjutant ta' Ċesari Awgusto.

Dan il-pont huwa ddisinjat biex iġorr l-ilma minn naħa għall-oħra tax-xmara Gardon.

Fil-fatt jgħamel parti minn akwadott ta' 50km li jġib l-ilma min-nixxiegħa maġenb Użes sal-Belt Rumana ta' Nemausus.

Il-Pont du Gard hu mibni fuq tliet livelli:

Fl-ewwel livell hemm triq u fuq it-tielet livell, hemm tubu ta' l-ilma, li hu 1.8 fond u 1.2 metri wiesa'.


Dasyuromorphia

Dasyuromorphia

Id-Dasyuromorphia huwa ordni ta' mammiferi marsupjali, eżattament il-marsupjali karnivori tal-kontinent Awstraljan.

Dan l-ordni qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali) u fis-superordni Australidelphia (il-marsupjali Awstraljani kollha u l-kolokolo tal-kontinent ta' l-Amerika ta' isfel) ma' 4 ordnijiet oħra.

Id-Dasyuromorphia jikkonsisti minn 3 familji u 2 minnhom, id-Dasyuridae u l-Myrmecobiidae għadhom rapreżentati bi speċi ħajjin, filwaqt it-Thylacinidae hija kkunsidrata estinta (għalkemm hemm possibilita li t-Tilaċin li huwa magħruf xjentifikament bħala "Thylacinus cynochephalus", għadu jgħix f' partijiet mhux esplorati fuq il-gżira tat-Tasmanja u hemm proġett ta' klonazzjoni għaddej ukoll).

Dan l-ordni, jiġbor fiħ bosta ġeneri u numru konsiderevoli ta' speċi kemm estinti, kif ukoll estanti jew ħajjin u dawn ta' laħħar ilaħqu 'l fuq minn 70 speċi, li kważi kollha kemm huma jagħmlu parti mill-familja Dasyuridae ('l aktar familja ta' suċċess ta' dan l-ordni).

Id-Dasyuromorphia, flimkien ma' 4 ordnijiet oħra, in-Notoryctemorphia, il-Peramelemorphia, id-Diprotodontia u l-Microbiotheria, jifforma s-superordni Australidelphia.

"(għal aktar informazzjoni ara l-artikli Dasjuromorfji, Dasjuridi, Xitan tat-Tażmanja, Tilaċin, Numbat)"

"Dasyuroidea", "Dasyuriformes" u "Creatophaga" huma kollha sinonimi jew l-istess bħal u jirreferu għall-ordni "Dasyuromorphia" ta' Gill, 1872.


Dasyuridae

Dasyuridae

Dasyuridae hija familja ta' mammiferi marsupjali, eżattament id-dasjuridi (eżempji huma l-Anteċinu, id-Dunnart, il-Faskogal, il-Kwoll, il-Kultarr, il-Mulgara, il-Planigal u x-Xitan tat-Tażmanja).

Din il-familja qiegħda klassifikata fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani u l-kolokolo ta' l-Amerika ta' isfel) u fl-ordni Dasyuromorphia ma' 2 familji oħra, t-Thylacinidae u l-Myrmecobiidae.

Din il-familja tiġbor f' hija, 2 sottofamilji Dasyurinae u Sminthopsinae, 4 tribù Dasyurini, Phascogalini, Sminthopsini u Planigalini (2 f'kull sottofamilja relattivment) u bosta ġeneri u speċi kemm estinti kif ukoll estanti.

Fin-numru ta' speċi, l-familja Dasyuridae hija l' akbar u l'aktar waħda ta' suċċess fost il-familji ta' l-ordni Dasyuromorphia u kważi tiġbor f' hija l-ispeċi kollha estanti ta' l-ordni Dasyuromorphia għajr it-Tilaċin tal-familja Thylacinidae u n-Numbat tal-familja Myrmecobiidae.

"(għal aktar informazzjoni ara l-artikli Dasjuridu, Dasjuromorfju jew Dasyuromorphia)"


Thylacinidae

Thylacinidae

Thylacinidae hija familja estinta ta' mammiferi marsupjali, eżattament il-lupi marsupjali (eżempji huma n-Ngamalaċin, in-Nimbaċin, it-Tilaċin it-Tjarrpeċin u l-Wabulaċin).

Din il-familja qiegħda klassifikata fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani u l-kolokolo ta' l-Amerika ta' isfel) u fl-ordni Dasyuromorphia ma' 2 familji oħra, d-Dasyuridae u l-Myrmecobiidae.

It-Thylacinidae tiġbor f' hija 9 ġeneri kollha estinti, għajr il-ġeneru "Thylacinus" li hemm xi dubji u bosta speċi.

L-iżjed membru riċenti kien l-ispeċi "Thylacinus cynocephalus" li sar estint fl-1936.

Il-membri l-oħra kollha tal-grupp kienu jgħixu fiż-żminijiet preistoriċi fl-Awstralja.

"(għal aktar informazzjoni ara l-artikli Tilaċin jew Dasyuromorphia)"


Myrmecobiidae

Myrmecobiidae

Myrmecobiidae hija familja ta' mammiferi marsupjali żgħar speċjalizzati, eżattament in-numbat, l-uniku membru ta' din il-familja.

Flimkien ma' żewġ familji oħra (Dasyuridae u Thylacinidae), Myrmecobiidae tifforma l-ordni Dasyuromorphia (il-marsupjali karnivori tal-kontinent Awstraljan).

Fin-numru tal-ispeċi, Myrmecobiidae hija l-aktar familja fqira tal-ordni Dasyuromorphia u qiegħda f' periklu kbir ta' estinzjoni.


Dasyurinae

Dasyurinae

Dasyurinae hija sottofamilja ta' mammiferi marsupjali, eżattament id-dasjurini (eżempji huma l-Anteċinu, il-Faskogal, il-Kwoll, il-Mulgara u x-Xitan tat-Tażmanja).

Din is-sottofamilja qiegħda kklassifikata fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani u l-kolokolo tal-Amerika ta' isfel), fl-ordni Dasyuromorphia (il-marsupjali karnivori tal-kontinent Awstraljan), fil-familja Dasyuridae ma' sottofamilja oħra, s-Sminthopsinae.

Din hija sottofamilja li tiġbor fiha 2 tribù, id-Dasyurini u l-Phascogalini u bosta ġeneri u speċi kemm estinti kif ukoll estanti.

Fin-numru ta' ġeneri u speċi, is-sottofamilja Dasyurinae hija akbar u għandha aktar diversità fil-morfoloġija, mis-sottofamilja l-oħra tal-familja Dasyuridae u ġeneralment l-ispeċi dasjurini huma akbar fid-daqs minn dawk smintopsini.

"(għal aktar informazzjoni ara l-artikli Dasjurinu, Dasjuromorfju jew Dasyuromorphia)"


Sminthopsinae

Sminthopsinae

Sminthopsinae hija sottofamilja ta' mammiferi marsupjali.

Din is-sottofamilja tiġbor fiha żewġ tribujiet, is-Sminthopsini u l-Planigalini, u bosta ġeneri u speċi kemm estinti kif ukoll estanti.

Fin-numru ta' ġeneri u speċi, is-sottofamilja Sminthopsinae hija l-iżgħar u għandha ħafna anqas diversità fil-morfoloġija, mis-sottofamilja l-oħra tal-familja Dasyuridae (għalkemm tiġbor fiha l-ġeneru "Sminthopsis", l-aktar wieħed ta' suċċess fin-numru ta' speċi fl-ordni Dasyuromorphia).

Ġeneralment l-ispeċi tas-sottofamilja Sminthopsinae huma iżgħar fid-daqs minn dawk tas-sottofamilja Dasyurinae.


Sminthopsini

Sminthopsini

Sminthopsini huwa tribù ta' mammiferi marsupjali karnivori żgħar li morfoloġikament qishom ġrieden (eżempji ta' speċi li jappartjenu lil dan it-tribù huma, d-Dunnart, il-Kultarr u n-Ningawi).

Dan it-tribù huwa kklassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani u l-kolokolo tal-Amerika t'isfel), fl-ordni Dasyuromorphia (il-marsupjali karnivori tal-kontinent Awstraljan), fil-familja Dasyuridae u fis-sottofamilja Sminthopsinae ma' tribù ieħor biss, il-Planigalini.

Dan huwa t-tieni l-akbar tribù fost l-erbgħa eżistenti fil-familja Dasyuridae u tiġbor fiha tliet ġeneri ("Antechinomys", "Ningaui" u "Sminthopsis") u bosta speċi kemm estinti kif ukoll estanti.

Fin-numru ta' ġeneri u speċi, it-tribù Sminthopsini huwa ħafna akbar, mit-tribù l-ieħor tas-sottofamilja Sminthopsinae u dan jiġbor fih l-ġeneru "Sminthopsis" l-aktar wieħed ta' suċċess fin-numru ta' speċi li jinsabu fl-ordni Dasyuromorphia kollha.

L-ispeċi tat-tribù Sminthopsini, ġeneralment ikunu akbar fid-daqs minn dawk tat-tribù Planigalini (din tal-aħħar tiġbor fiha l-iżgħar speċi ta' marsupjali eżistenti llum il-ġurnata).

"(għal aktar informazzjoni ara l-artikli Dunnart, Kultarr, Ningawi, Dasjuromorfju jew Dasyuromorphia)"